recursal/SuperWikiNEXT-32B huggingface dataset:
大門口
兒童池同訓練池之間條宿舍通道附近
**礦泉泳場**（粵拼：kwong3 cyun4 wing6 coeng4；英文：**Guangzhou Mineral Spring Natatorium**），又嗌**礦泉游泳場**，係中國廣東廣州嘅大型泳池，1959年7月動工，1960年5月起好兼開放，位置喺越秀區三元里大道497號（北站路同三元里大道交界西南角，北環高速公路同機場高速公路交界西南角）。

佢係全廣州地區唯一用純天然礦泉水嘅泳場，有「羊城第一泉」嘅稱呼，池水都出喺801m深嘅地下天然優質温泉。

史
-

1950年代初期，廣東省長陳郁好關注廣州地區嘅文明建設，後嚟先成立咗中山醫學院礦泉研究室嚟研究礦泉水嘅質量。經過專家認證，最後確定三元里地區啲礦泉水最正，所以決定1958年，喺三元里近機務段同沙涌南一帶喐手起廣州市內唯一嘅泳場。1959年7月，泳場正式動工；1960年5月起好兼開業。開業初期嗌過**温泉泳場**，嗰時凈得個50×25米嘅水池同啲簡單設施。1964年6月，廣州市委為咗保護礦泉嘅生態而喺泳場入面立碑公告保護，1978年正式改名做礦泉泳場。1979年新起多個（35×25）m嘅水球池。1981～1984年搞過擴建同改建工程，重新起咗輪滑場。1986年新整咗個兒童池。1987年，由於廣州地區辦六運會，泳場又整咗兩個（25×13）m嘅室內訓練池做訓練同短池比賽嘅用途。

2012年4月13號，泳場方宣佈正式閉館改造，重喺當年9月1號正式動工；雖然夏天時，由於泳場受到閉館嘅關係，令好多泳客反對，但場方承諾，凈開放從6月15號到8月19號嘅場次，其它日期都唔對外服務直到2013年6月28號重新開放為止。

設施
--

礦泉泳場泳池除咗有2個國際標準嘅（25×13）米短池、重有個似住宅小區咁大嘅兒童池、一個（50×25）m嘅標準池，同埋（35×25）m嘅水球池。

水池水深
* 訓練池：1.2ｍ～1.6m（唔對外）
* 兒童池：0.6m～0.8m
* 標準池：1.4ｍ～1.7m
* 水球池：1.9m～2.2m（唔對外）

開放時間
----

呢間游水場有分開幾個場次開放。時間分別係：

5月
* 白天場：09:30～11:30（禮拜一、五唔開）
* 挨晚場：15:30～17:30

6～9月
* 白天場：09:30～11:30（禮拜一、五唔開）
* 挨晚+晚黑場：16:00～21:00

10月～第二年4月
* 挨晚場：15:30～17:30（禮拜五唔開）

註
-

|  |  |
| --- | --- |
|  | 維基同享有多媒體嘅嘢：**Guangzhou Mineral Spring Natatorium** |

1. 1 2 3 4  矿泉游泳场 互聯網檔案館嘅歸檔，歸檔日期2020年3月28號，. 群体通
2. 1 2 3 4 5 6  主要体育场馆设施简介 互聯網檔案館嘅歸檔，歸檔日期2006年1月3號，. 广东省志·体育志
3. ↑  〈三元里街坊请注意：今夏矿泉游泳场闭门改造〉. 《大洋网》. 2012-04-14.`{{cite web}}`: CS1 maint: url-status (link)
4. ↑  〈矿泉游泳场9月起闭馆改造〉. 《信息时报》. 2012-09-07.`{{cite web}}`: CS1 maint: url-status (link)
5. ↑  水价上调人工上涨 广州公立泳场不涨价增优惠 互聯網檔案館嘅歸檔，歸檔日期2020年3月28號，. 金融界 （2012-06-04）
6. ↑  〈广州各游泳场馆票价小涨想揾着数要善用优惠措施〉. 《信息时报》. 2013-06-06.`{{cite web}}`: CS1 maint: url-status (link)
**省佛通衢**（粵拼：saang2 fat6 tung1 keoi4）係歷史上廣州同南海、佛山之間嘅第一條陸路交通要道，明朝起好，一路用到二十世紀六七十年代。

建設原因同經過
-------

未有省佛通衢之前，珠三角交通以水路為主，廣州同佛山之間都唔例外。但係明朝末年開始有水盜悍匪殺人越貨。當時官府先係起防禦工事，增設崗哨，積極剿匪，後來崇禎七年（1634年）兩廣總督熊文燦等人決定起條路，當時叫「廣州城西度海陸路」，係後來省佛通衢一部分。當時嘅人好重視爾件事，好多官員富紳紛紛捐錢。珠三角河網密布，條路自然要起好多條橋。有唔少橋都係由鄉紳出錢出力來起，亦有唔少地方唔方便整橋，就保留渡口。當時條路經過嘅地方大部分係漁地。為咗起爾條路，用土石填埋咗唔少漁地。起路方法可以用「疊石於下以固其基，增石於上以廣其途」來描述。

完工嗰時，計有十六座橋同八處渡口。

《熊文燦修廣州城西度海陸路碑記》係研究爾段歷史嘅重要資料。

名
-

省佛通衢個名最早見於清同治年間《南海縣志》，清宣統二年期間曾經改名叫省佛車路。

行向
--

省佛通衢大體上經過而今嘅下列地方：芳村－穗鹽路－鹽步－大瀝－禪城

而今嘅穗鹽路基本上係喺省佛通衢基礎上改建而成。

主要橋樑
----

下面大致按橋樑規模（長度）降序排列，

* **煙滸橋**，1917年建成，連起鹽步蟾溪兩岸，1949年之前已經拆毀，橋碑仍保留，直到1970年拆毀；
* **通福橋**，又叫五眼橋，喺石圍塘，明萬曆年間起好，長42.8米，按照建成時間又被稱為「省佛通衢第一橋」，今廣東省文物保護單位；
* **東三眼橋**，喺鹽步河東虎榜村，明崇禎年間起好，長28.2米，而今喺正大馬路中間綠化帶道，保護較好，係佛山市文物保護單位。
* **三眼橋**（**溪頭橋**），喺鹽步溪頭，明崇禎年間起好，長28米，1975年起公路拆毀；
* **一眼橋**（**龐公橋**），喺鹽步溪頭，明崇禎年間起好，長13.1米，1975年起公路拆毀；

參考
--

* 吳振宇 (2009). 〈廣佛古道——"省佛通衢"考〉. 《嶺南文史》 (3).
**北京奧運鼓樓殺人案**（粵拼：bak1 gin1 ou3 wan6 gu2 lau4 saat3 jan4 on3）
係中國北京喺2008年8月9號發生嘅殺人案。嗰日一位喺浙江杭州嚟嘅旅客用匕首刺向人，導致美國遊客一死一傷、同埋一位中國大陸導遊受重傷。事後兇手跳樓自殺死咗。

由於呢單嘢喺北京夏奧期間發生，加上喺中國大陸好少有針對鬼佬嘅惡性犯罪事件發生，所以單嘢引起多國媒體關注。

經過
--

2008年8月9號，嗰時北京夏奧會啱開幕第二日。嗰日喺北京東城區鐘鼓樓，有位喺中國浙江杭州嚟嘅47歲男旅客同平時一樣喺度玩鼓樓景區，附近班四合院啲居民冚唪唥都喺度睇緊女子48kg級嘅舉重比賽直播。期間唐永明掹出把匕首，喺鼓樓城樓二樓將兩位美國明尼蘇達州達科他縣嚟嘅兩位旅客斬咗幾刀，重斬埋一位中國大陸女導遊。唐永明喺喐手後即刻跳樓自殺。受傷嗰兩位美國遊客同一位女導遊亦俾白車第一時間送到北京市協和醫院搶救。

事發幾個鐘之後，鐘鼓樓閂檔唔做生意，有幾位紅袖章嘅老坑喺案發現場附近巡邏，重猛咁要求啲人唔好七加一，及要求附近居民同店主唔好講埋嗮啲唔三唔四嘅言論。有附近啲居民話現場有好多血跡。而附近啲商舖班店主都話出噉單嘢時，佢哋都唔喺舖入面做生意或好忙，甚至重有人話電視機播奧運節目好大聲，乜都聽唔到。

而喺鐘鼓樓景區嘅北廣場，有好多部攝影機同相機放嗮喺度，專門搞事發現場嘅突發事件直播同報道。

後續
--

事發後，美國駐北京總領事館高度關注呢單殺人案，使館發言人包日強（Richard Buangan）話同中國大陸官方正式調查單嘢嘅詳細來龍去脈，而大使館同白宮爲受害家屬提供一切所需協助。當地差佬亦調查咗下案發現場留低落嚟身份證同護照，證實最先係唐永明喐手。事件亦令美國奧委會委員長——彼得·尤比洛斯（英文：Peter Ueberroth）同美國總統小布殊都一齊悼念呢單命案嘅死難者。 

據調查，唐永明只不過係普通嘅居民，1961年3月4號出世，曾經喺杭州市儀錶廠做過嘢，平時去到杭州市茶市街一間棋牌室打下啤牌，落崗後重試過喺傳達室做把守，亦試過兩次離婚；亦有喺儀錶廠嘅舊同事話唐永明成日發姣，話社會唔公平。據浙江警方通報，佢嘅仔唐文駿有案底，試過先後喺2007年5月因詐騙罪而俾公安機關行政拘留10日；2008年3月4號因偷嘢而被判半年監禁兼罰咗CNY￥2000。事發後有網友質疑唐永明係嚟北京上訪定係實行恐怖襲擊行為，亦有美國官員擔心呢單案係唔係專程對付美國佬而實施嘅犯罪行為。後嚟調查過下，呢單純屬普通嘅殺人案，既唔關信訪事，又唔關奧運會恐怖襲擊事，更加唔係針對美國佬嘅有組織犯罪行為，加上唐永明之前冇任何犯罪前科。而受害嗰兩人係托德巴赫曼同芭芭拉芭赫曼，係美國前女排球員—伊利沙伯·芭赫曼嘅阿爸阿媽，尤其係托德巴赫曼，係美國排球隊前教練——曉·麥吉俊（英文：Hugh McCutcheon）嘅外父。

不過托德巴赫曼被送到醫院後證實不治，芭芭拉芭赫曼喺住院五日後轉運返到美國繼續接受治療。而鼓樓景區亦因為噉嘅殺人案而連續閂檔62日，直到2008年10月10號先至重新開業。鐘鼓樓景區重新開業後加強咗安保，專門排查每位入場人士有冇攜帶啲危險品入場。

攷
-

1. ↑  Gregory, Sean (2008-08-09). "A Murder Clouds the Olympics". *TIME*. 原著喺2008-08-16歸檔. 喺2008-08-16搵到.
2. ↑  Tang, Theresa; Tang, Eugene (2008-08-09). "U.S. Olympic Coach's Relative Killed in Beijing". *Bloomberg*. 喺2008-08-16搵到.`{{cite news}}`: CS1 maint: multiple names: 作者名單 (link)
3. ↑  "Attacker Kills U.S. Tourist in Beijing". *Associated Press*. YouTube. 2008-08-09. 喺2008-08-17搵到.
4. ↑  "Relative of U.S. Olympic coach killed in Beijing". *The Houston Chronicle*. Associated Press. 2008-08-09. 喺2010-01-25搵到. `{{cite news}}`: Cite has empty unknown parameter: `|coauthors=` (help)CS1 maint: url-status (link)
5. ↑  American killed at Games was coach's father-in-law
6. 1 2  〈浙江官员谈奥运鼓楼杀人事件:唐永明不是信访户〉. 《浙江在线》. 鳳凰網. 2009-04-28.
7. ↑  Lerner, Maura (2008-08-20). "Bachman's condition improves, Mayo Clinic reports". *The Star Tribune*. 原著喺2008-09-26歸檔. 喺2008-08-20搵到.
8. 1 2 3 4  〈北京刀客刺殺美國人　美排教練外父喪生　布殊哀悼〉. 《蘋果日報》. 2008-08-10. 原著喺2019-04-22歸檔. 喺2019-04-22搵到.
9. 1 2 3  〈北京"鼓楼袭击案"受伤美国女游客已启程转运回国〉. 《中國新聞網》. 2008-08-15.
10. ↑  〈米国五輪チーム親族襲撃事件で北京協和病院が発表〉. 原著喺2020年3月15號歸檔. 喺2019年4月24號搵到.
11. ↑  〈北京协和医院接受治疗鼓楼袭击案美籍伤者〉. 《中國新聞網》. 环球网. 2008-08-11.
12. 1 2 3 4 5 6 7  〈北京鼓楼杀人事件〉. 《新世纪周刊》. 新浪. 2008-08-19.
13. ↑  美排球教练岳父北京被杀案调查 美国中文网 （2008-08-10）
14. ↑  〈京奧驚傳持刀襲擊　造成1死2傷〉. *TVBS NEWS*. 2008-08-10.
15. 1 2 3  Hutzler, Charles (2008-08-10). "China: Stabbing of ex-Olympian's father 'isolated'". San Francisco Chronicle. 原先內容歸檔喺2008-08-22. 喺2008-08-16搵到.
16. 1 2  Jacobs, Andrew (2008-08-11). "A Stabbing Rooted in Loss and Despair". *The New York Times*. 喺2008-08-17搵到.
17. ↑  犯人の個人的過激行為　米国人死傷事件で公安機関調査 互聯網檔案館嘅歸檔，歸檔日期2019年4月22號，. 中国通信社 (2008-08-11). 2011年8月8日閲覧
18. 1 2 3  〈北京鼓楼封闭两个月后重开 游客进入须安检〉. 《新京报》. 中國新聞網. 2008-10-15.
19. ↑  "Chinese Man Kills Relative of US Olympic Coach". The New York Times. 2008-08-10.
**實驗物理學**sat6 jim6 mat6 lei5 hok6（英文：**experimental physics**）係物理學領域入面嘅一個類別，包含好多唔同嘅細分科目，主要關注嘅係觀察物理現象同埋做實驗。實驗嘅方法﹐唔同學科會有唔同。有啲係簡單嘅實驗同觀察，例如伽利略實驗，有啲就比較複雜，例如大強子對撞機（Large Hadron Collider）。

簡介
--

睇埋：物理學同埋實驗
實驗物理涵蓋物理學嘅所有學科，佢專門負責收集數據同關心收集數據方法，同埋喺實驗室做實驗。同理論物理學比嘅話，後者會更關心預測和解釋自然現象背後嘅物理，而唔係去攞實驗數據。

雖然實驗物理學同理論物理學關心緊自然嘅唔同方面，但係佢哋都有一樣嘅目標，就係理解自然。佢哋之間有一種共生關係，實驗物理學分析自然嘅數據去俾人理解，而理論物理學解釋呢啲數據，又或者講點先可以更加好咁樣做實驗同攞到數據。理論物理學亦可以講到邊啲數據可以幫到我哋去認識呢個世界，同埋同做實驗嘅人講設計邊啲實驗去攞數據會好啲。

呢家做緊嘅出名實驗
---------

* LHC，即係大強子對撞機，係全世界最大嘅對撞機，喺日內瓦附近嘅法國同瑞士邊境嘅CERN實驗室。
* LIGO，即係雷射干涉引力波天文台。
* JWST，即係詹士韋伯太空望遠鏡，佢喺2021年發射。

出名實驗
----

* 光電效應
* 雙縫實驗
* 油滴實驗
* 吳氏實驗
* 斯特恩－革拉赫實驗

睇埋
--

* 物理學
* 實驗

參考
--

1. ↑  "Yes, we did it!". *CERN Document Server*. 喺2023-03-03搵到.

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
**社交借貸**，又叫**P2P借貸**（英文：**peer-to-peer lending**），係借貸雙方利用網絡平台直接聯繫，進行貸款同提供資金，促成貸款，免除中間人高昂嘅運作成本，好似銀行嘅舖租同推銷成本等，俾有良好經濟能力嘅資金提供者利用自己空餘嘅資金幫助有需要人士，促進資金流動嘅效率。借款人可能享有比銀行低嘅利息，而資金提供者亦可以略過銀行直接賺取利息。大多數社交借貸網站經營無抵押私人貸款，另有少部分經營中小企貸款。

社交借貸起源於英國，2005年首個社交借貸網站Zopa開始營運。

依家社交借貸喺歐美非常盛行，例如美國嘅Lending Club已借出超過20億美元，Prosper Marketplace已借出超過5億美元，英國嘅Zopa已借出超過3億英鎊等等。Google更拆資1.25億美元入股Lending Club，而Lending Club亦已上市。

英倫銀行總監Andrew Haldane更預料P2P借貸長遠或者可代替銀行嘅角色。

2013年6月美國兩間社區銀行Titan Bank同Congressional Bank亦加入Lending Club平台成為資金提供者，Titan Bank總監Jonathan Morris相信社交借貸平台係未來借貸主流。

社交借貸喺亞洲發展比較慢，南韓、日本、中國亦相繼出現社交借貸平台。香港首個網上社交借貸平台Welend喺2013年6月開始運作。

參考
--

1. ↑  "With rising revenues, Lending Club CEO plans expansion (Q&A)". *CNET* (英文). 2013-06-07. 喺2018-07-11搵到.
2. ↑  Cooper, Rachel (2012-12-17). "Crowdfunding could revolutionise lending, says Andrew Haldane" (英國英文). ISSN 0307-1235. 喺2018-07-11搵到.
3. ↑  "Big banks muscle in on peer-to-peer lending". *Financial Times* (英國英文). 喺2018-07-11搵到. `{{cite web}}`: Cite has empty unknown parameter: `|dead-url=` (help)
4. ↑  "Community Banks Join the Lending Club Platform | LendingClub". *www.lendingclub.com* (英文). 喺2018-07-11搵到.
5. ↑  〈WeLend - 關於我們〉. *WeLend* (香港中文). 喺2018-07-11搵到.
呢篇文講呢版講時間。搵緊請輪住返工嘅話，請睇〈**輪更**〉。
**更**，時間單位之一，專用喺夜晚。依個單位有幾長，日日都唔同。佢定義為昏之後，曉之前，分成五更。昏為日入後兩刻半，曉為日出前兩刻半。由於畫夜長短都日日變，冬至至短，夏至至長，噉更嘅長短就以按地球公轉週期噉變化。之不過，變得來都好慢，可以按節氣計個平均約數，唔使日日計。

由於夜晚衹能睇星運行，先知時間，但噉好唔方便。於是乎會借漏依種計時器具報數，滴水計時，唔使睇天，唔使理天候，都報到更數。佢同百刻一齊量度。

五更會叫初更、二更、三更、四更、五更。初更喺昏之後，個天都黑齊，五更喺曉之前，天尚黑未光。三更就喺中間，亦即半夜，噉子時右左就走唔甩。爾五更並無固定時辰對應。由於唔同節氣，唔同地方，日入日出時間都有差別。緯度高啲嘅地方，季節日照長短變化較大，喺緯度低啲，長短變化又細啲。海拔亦會影響日出日入時間。所以要一個範圍，度身訂做。

入夜報更數，叫打更。

自從時鐘周圍都係，已經無必要報更數。

文
-

現今無報更依回事，然而更仍留喺日常用語，如三更半夜，又如不許留人到五更，又如看更、巡更、值更咁。甚至唔理更定義，叫輪更工作，唔限於夜晚，好似早更、午更、日更、夜更之類 。
顯微鏡下嘅葉綠素
**葉綠素**jip6 luk6 sou3（英文：**chlorophyll**）係植物同藻入面嘅綠色色素，負責做光合作用。

消耗
--

葉綠素可以隨時間而消耗：葉綠素幫植物吸收太陽光，用陽光中嘅能量，由水（H2O）同二氧化碳（CO2）呢啲原材料嗰度製造糖份俾樖植物用嚟做嘢食，而呢啲糖份會為植物提供佢哋生長同發育所需嘅所有碳水化合物；喺呢過程當中，葉綠素會受到分解－光合作用會消耗葉綠素。不過喺生長季節，植物能夠補充流失咗嘅葉綠素，令到啲葉保持綠色。

分解
--

夏天結束所伴隨嘅環境變化會令到葉嘅葉綠素含量下跌：喺夏天就快結束嗰陣，日頭會變短，溫度會跌，葉上面嘅葉脈（喺維管束植物嘅葉當中負責運送水份同營養嘅管道）會慢慢噉收細，於是塊葉嘅水份同礦物質吸收會慢慢噉下跌，而隨住葉綠素嘅消耗同時葉綠素嘅吸收跌，葉綠素嘅含量亦都會開始跌。

紅葉嘅出現同捕光複合物 II（light-harvesting complex II，LHC II）好有關。LHC II 喺光合作用當中負責吸收陽光，位於葉綠體嘅類囊體（thylakoid）膜嗰度，由多種蛋白質（包括咗葉綠素 a 同 b）組成；喺秋天嗰時，分解葉綠素嘅酵素會令到葉綠素 b 變成葉綠素 a ；呢個過程會造成捕光複合物變得唔穩定，最後搞到組成 LHC II 嘅某啲蛋白質分解，最後引致葉入面嘅葉綠素量急跌。

葉綠素嘅分解最後嘅結果係葉會變色。隨住葉綠素分解，葉綠素會變成冇顏色嘅化合物四吡咯（tetrapyrroles），而隨住綠色量下跌，葉入面本嚟有嘅第啲色素，好似係黃色嘅葉黃素類（xanthophylls）同橙色嘅 β-胡蘿蔔素（beta-carotene）嘅顏色會開始顯眼，而且喺某啲情況下，一半嘅葉綠素分解咗之後，紅色嘅花色素苷（anthocyanins）會開始產生；同時樖植物會將捕光複合物分解所產生嘅氨基酸儲起喺根、枝、同幹嗰度，用嚟喺冬天用，而下年就可能攞呢啲氨基酸嚟重整綠葉。

喺實驗室入面提煉出嚟嘅葉綠素（沉喺底嘅綠色液體）同埋類胡蘿蔔素（浮喺面嘅黃色液體）

睇埋
--

* 綠色
* 紅葉

攷
-

1. ↑  Smith, L. W. (1944). Chlorophyll: An experimental study of its water-soluble derivatives: IV. The effect of water-soluble chlorophyll derivatives and other agents upon the growth of fibroblasts in tissue culture. *The Journal of Laboratory and Clinical Medicine*, 29(3), 241-246.
2. 1 2  Matile, P. (2000). Biochemistry of Indian summer: physiology of autumnal leaf coloration. *Experimental gerontology*, 35(2), 145-158.
3. ↑  Horie, Y.; Ito, H.; Kusaba, M.; Tanaka, R.; Tanaka, A. (2009). "Participation of Chlorophyll b Reductase in the Initial Step of the Degradation of Light-harvesting Chlorophyll a/b-Protein Complexes in Arabidopsis". *Journal of Biological Chemistry*. 284 (26): 17449–56.
4. ↑  Zelisko, A.; Garcia-Lorenzo, M.; Jackowski, G.; Jansson, S.; Funk, C. (2005). "AtFtsH6 is involved in the degradation of the light-harvesting complex II during high-light acclimation and senescence". *Proceedings of the National Academy of Sciences*. 102 (38): 13699–704.
5. ↑  Hortensteiner, S. (2006). "Chlorophyll degradation during senescence". *Annual Review of Plant Biology*. 57: 55–77.
6. ↑  Chapin III, F. S. Schulze, E. D. & Mooney, H. A. (1990). The ecology and economics of storage in plants. *Annual review of ecology and systematics*, 21(1), 423-447.
耶穌騎住驢進入耶路撒冷，群眾高呼：「和散那」
**和散那**（希伯來文：הושענא‎，羅馬拼音：Hoshana；古希臘文：ὡσαννά，羅馬拼音：Hosanna），天主教譯**賀三納**，係猶太教同基督教用語，原意係 ｢求你拯救｣、｢求你救助｣ 嘅意思，但係喺基督宗教好多時當係一種讚美用語。

意思
--

和散那喺希伯來文係一個合音，原句本來係 הושעה נא（Hoshiʿa na），喺詩篇118篇25節出現過，中文譯 ｢求你拯救｣、｢求你救助｣，但係因為係簡寫，喺希伯來聖經並唔會搵到和散那嘅寫法，不過爾個字喺猶太教其實一直都有用。

引伸
--

喺猶太教，和散那係指住棚節嘅禮儀入面一段禱文嘅回應部分，當中嘅回應正正就係 ｢求你拯救｣，而成個禮儀就叫 הושענות（Hoshanot），即係 ｢和散那｣ 嘅眾數。

喺猶太教亦都有所謂 ｢大和散那｣（הושעה רבה，Hoshana Rabba），係一個猶太節日，指住棚節嘅第七日。

早喺三世紀，基督宗教已經錯誤咁將和散那解做一種讚美用語，好多時會用喺一啲讚美詩之中，爾種理解可能源於有關棕枝主日嘅記載。根據馬太福音記載，當耶穌騎住驢進入耶路撒冷嘅時候群眾大聲呼喊：｢和散那歸於大衛嘅子孫！奉主名嚟嘅，係應當稱頌嘅！高高在上和散那！｣（爾段經文喺天主教直接擺咗喺彌撒嘅歡呼頌入面，但係喺粵文禮儀並冇賀三納嘅字眼，而係譯咗做 ｢歡呼之聲｣）。

參考
--

1. 1 2 3  "Hosanna". *The Jewish Chronicle* (英文). 2009年3月6號.
2. ↑  〈詩篇〉118篇25節（猶太教JPS：Ps 118:25；可以睇埋：基督教和合本：〈詩〉118:25、天主教思高本：〈詠〉一百一十八25）.
3. ↑  Aherne, Cornelius (1910). "Hosanna". *The Catholic Encyclopedia* (英文).第7卷. New York: Robert Appleton Company. 喺2023年3月30號搵到.
4. ↑  〈和散那是什麼意思？〉 (香港中文). 喺2023年3月30號搵到. 和散那常被認為係一種讚美嘅宣告，類似哈利路亞，但實際上係對救贖嘅懇求
5. ↑  〈馬太福音〉21章1-11節（基督教和合本：〈太〉21:1-11、天主教思高本：〈瑪〉二十一1-11）.
**陳炯明**（1878年1月13號—1933年9月22號），字**競存**，廣東汕尾海豐人，中華民國嘅軍事同政治人物，1933年死喺香港。

生平
--

陳炯明三歲喪父，六歲入私塾讀書。1897年喺廿一歲嘅時候入縣學讀書。1906年入廣東法政學堂。1908年7月，以最優等畢業。畢業之前就已經喺海豐提倡「自治會」、「戒煙局」、「育嬰堂」同埋「縣倉」等嘅社會福利政策。畢業之後嘅1909年，佢更加喺海豐籌辦「自治報」關注社會問題。

1909年6月，佢做咗「廣東諮議局」議員，仲提出廢除唔經審判就地正法嘅刑罰，提議禁絕一切賭博等。1909年冬天趁住去上海開會嗰陣祕密加入「同盟會」。

1910年，佢參加廣東新軍起義但係失敗咗。1910年冬天再同革命黨人黃克強、胡漢民等喺香港設「南方統籌部」。1911年3月29號，黃花崗起義，陳炯明擔任選鋒（敢死）隊第四隊隊長，進攻粵督公署，事敗潛逃香港九龍城南。陳炯明同無政府主義者劉師復等同組「東方暗殺團」。六月謀炸水師提督李準但係失敗，不過七月就成功將啱啱上任嘅廣州將軍鳳山炸死。

1911年10月10號，武昌起義，佢得到清軍管帶洪兆麟做內應，進佔惠州，仲得到清軍八營，佢號稱「循軍」，用井字旗，寓意古代嘅井田，顯示佢好重視中國社會土地問題。1911年11月，粵督張鳴歧出走，廣東宣佈獨立，胡漢民畀人推舉做都督，陳炯明就做咗副都督。 陳炯明率領佢嘅部隊進駐廣州。1911年12月，胡漢民跟孫中山去咗南京，廣東省議會公推佢做「代理」都督，兼廣東北伐軍總司令。

1912年1月，佢喺廣東宣佈嚴禁煙賭同埋拆除廣州城牆，揀學生去美國同日本留學。1912年4月25號，孫中山想胡漢民做返都督，佢哋一齊返廣州，孫中山向眾人宣揚胡漢民嘅革命功績，26號陳炯明就走避去咗香港。

1913年6月，北洋政府袁世凱罷免胡漢民，任命陳炯明做廣東都督。但係7月18號陳炯明都參加二次革命反對北洋政府，畀北洋政府龍濟光攞到廣東嘅統治權，陳炯明於是去新加坡避難，之後仲去咗歐洲旅行。

1914年7月，陳炯明拒絕參加孫中山喺日本組成嘅「中華革命黨」，拒絕「打指模」。陳炯明與革命黨人黃興、柏文蔚、紐永建、李烈鈞喺1915年2月25號喺海外發表共同宣言，表明「倚賴外力」，即係唔會倚賴外國提供力量、資金。

文獻
--

* 1913年7月25號，總統袁世凱，《令免廣東都督陳炯明官職文》
* 1924年3月30號，孫文序於廣州大本營，《三民主義/自序》

參考
--

陳炯明傳，康白石，1978年，ISBN 9787220112805


  


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**更生中心**（英文：**Rehabilitation Centres**）係香港懲教署管理嘅一種設施，收容14至20歲嘅青少年罪犯，為佢哋提供包括短期住宿訓練嘅更生計劃。

簡介
--

2002年開始，更生中心成為香港另一個代替監禁嘅新刑罰，適合14至20歲嘅青少年犯人，無論係男定女。如果犯人判處短期羈留式刑罰，但係唔適合判入勞教中心或教導所，就可以判入更生中心。更生中心嘅目的，係防止犯人再有犯罪行為，同埋協助佢哋改過自新，重新融入社會。更生中心令唔適用於曾經判監、或者曾經判入教導所、勞教中心或戒毒所嘅犯人。

喺更生中心，犯人會先羈留兩至五個月，刑期由懲教署署長考慮過犯人紀律同進展之後先會確定。之後，犯人會轉送到另一間更生中心，居住一至四個月（時期由懲教署署長考慮過犯人嘅需要同進展之後確定）。

訓練
--

第一階段計劃喺更生中心接受兩個月至五個月嘅訓練，集中紀律訓練，希望透過半日嘅基本工作技巧訓練同半日嘅教育／輔導課程，協助青少年犯人識得自我控制同培養有規律嘅生活模式。

第二階段計劃，青少年犯會入住中途宿舍形式嘅院所一至四個月，其間佢哋可以出去返工、返學或者參與其他獲得批准嘅活動。

犯人獲釋之後，可能需要再接受為期一年嘅監管，期間要遵守某啲規限，例如喺夜晚某個時間之後，一定要留喺屋企。犯人若果唔遵從監管條件，就可能會再次送入更生中心。

更生中心一覽
------

### 第一階段

* 勵志更生中心（男）
* 芝蘭更生中心（女）

### 第二階段

* 勵行更生中心（男）
* 蕙蘭更生中心（女）

出面網頁
----

* GovHK 香港政府一站通：為更生人士提供服務
* 青年社區法網 - 更生中心命令
**滿樂時**，古巴流行曲，查查樂曲，西班牙話歌，跟住查查舞流行，風行世界。曲詞出自古巴人羅仙道路伊夾飛道。樂譜一九五二年有，而錄音已知一九五五年就有，之後翻唱再翻奏，數都數唔晒，至今不斷。

並非所有錄音，唱晒所有歌詞。早年好多着重演奏，歌詞未必有，有亦只歌一啲。

廣東話版，一九六一年有齣戲叫分期付款娶老婆，鄧寄塵同新馬師曾，有串燒歌一小段。而同年又出碟，鄧寄塵同鄭碧影唱支詐肚痛，男女對唱嗌交歌。之後都有人翻唱。支歌八十年有喇叭正露丸賣告白改詞借用。

文
-

西班牙話曲名，一般寫**Rico Vacilón**，然而又有**Qué Rico Vacilón**，又有**Vacilón Qué Rico Vacilón。**Vacilón以古巴理解，好時、美時、樂時，要人好好享受。Rico解富解豐。故此英文亦**Lots of Fun**之名。而Vacilón亦可理解成宴，英文又有**Have a Ball**之名，舞會咁解。

攷
-

1. ↑  "Rosendo Ruiz Quevedo". *EcuRed*.`{{cite web}}`: CS1 maint: url-status (link)
2. ↑  "Error report: Rico Vacilon written by Rosendo Ruiz | SecondHandSongs". *secondhandsongs.com*. 喺2023-01-08搵到.
3. ↑  "Song: Rico vacilón written by Rosendo Ruiz | SecondHandSongs". *secondhandsongs.com*. 喺2023-01-08搵到.
4. ↑  《原裝正版"詐肚痛" - 新馬仔、鄧寄塵 (電影 "分期付款娶老婆"插曲)》, 喺2023-01-08搵到
5. ↑  《[1961] 鄭碧影, 鄧寄塵 - 詐肚痛 (真正舊版LP轉)》, 喺2023-01-08搵到
6. ↑  《喇叭牌正露丸廣告八十年代》, 喺2023-01-08搵到
7. ↑  "Vacilón..." *WordReference*.`{{cite web}}`: CS1 maint: url-status (link)
**巴羅洛宮**（粵拼：baa1 lo4 lok6 gung1；西班牙文：**Palacio Barolo**）係喺阿根廷布宜諾斯艾利斯嘅高層建築物。高100米。由馬利柯·巴蘭鐵（意大利文：Mario Palanti）設計，1923年竣工。

特徵
--

佢位於阿根廷首都布宜諾斯艾利斯嘅芒石剌區嘅五月大道（西班牙文：Avenida de Mayo）1370號，係當地地標嘅辦公樓。喺烏拉圭首都蒙特維多，同巴羅洛宮對住嘅係薩和宮（西班牙文：Palacio Salvo）。設計師同巴羅洛宮一樣都係馬利柯·巴蘭鐵，薩和宮高95米。

1997年，佢指定爲阿根廷國家歷史紀念物（西班牙文：Monumentos nacionales de Argentina）。今日嘅巴羅洛宮入面有旅行社、教外國人嘅西班牙文學校、探戈用嘅衣裝店、建築設計事務所、會計事務所、法律事務所等。

歷史
--

1925年時嘅巴羅洛宮
意大利人建築家馬利柯·巴蘭鐵（意大利文：Mario Palanti），喺1890年從意大利過阿根廷，佢要依賴企業家路易斯·巴羅洛（Luis Barolo）去設計建築。佢嘅基本設計係折衷主義，佢同烏拉圭蒙特維多建設嘅薩和宮（西班牙文：Palacio Salvo）係同一時期嘅設計，所以佢哋風格相似。

巴蘭鐵係但丁嘅狂熱支持者，巴羅洛宮係基於但丁嘅《神曲》嘅世界觀來設計嘅。呢100米高嘅22層同樣按照《神曲》分成三部分。地下一層同一樓表示地獄，二樓到14樓表示煉獄，15樓到22樓表示天堂。建築嘅業主自己使用三層，淨低嘅計劃攞去放租。

1923年竣工時，佢不但係布宜諾斯艾利斯乃至阿根廷、甚至係南美最高嘅建築物。1934年巴西聖保羅高130米嘅馬芝尼利大廈（葡萄牙文：Edifício Martinelli）竣工，南美最高嘅建築物轉移爲馬芝尼利大廈。1935年布宜諾斯艾利斯利鐵羅區高120米嘅卡華納大廈（西班牙文：Edificio Kavanagh）竣工，阿根廷最高嘅建築物轉移爲卡華納大廈。

相
-

* 建築物內部建築物內部
* 建築物內部建築物內部
* 建築物內部建築物內部
* 1925年時1925年時
* 1934年時喺巴羅洛宮週邊飛行嘅齊柏林飛艇1934年時喺巴羅洛宮週邊飛行嘅齊柏林飛艇

攷
-

1. ↑  "Decreto 437/97 del 16/05/97". *InfoLEG* (西班牙文). 喺2017年6月19號搵到.

文獻
--

* Mimi Bohm, Buenos Aires, Art Nouveau, Ediciones Xavier Verstraeten, Buenos Aires, 2005.

出面網頁
----

|  |  |
| --- | --- |
|  | 維基同享有多媒體嘅嘢：**Palacio Barolo** |

* 巴羅洛宮嘅官方網站
* Catalogue of Monuments
* Photo essay of the palace
* Pictures
* Monument to the latin geniuses
北京地鐵8號綫啲車
**北京地鐵8號綫**（簡化字：**北京地铁8号线**）係北京地鐵嘅綫路，2008年7月19號通車，從朱辛莊站去到瀛海站，長49.5公里，總共34個站。

佢開通初期時凈開咗從北土城站到森林公園南門站一部份，但嗰時凈限畀有奧林匹克身份註冊卡啲人或有2008年夏季奧林匹克運動會嗰日比賽飛啲觀眾先至有得搭車，即使係殘奧會閉幕之後都唔對外，反而退出營運10日直到同年10月1號先至恢復營運，但嗰時凈限畀有奧林匹克公園入場飛啲遊客先至有得搭車，直到2008年10月9號取消嗮地鐵入場嘅第三方門票限制。從2011年10月15號開始試過退出營運78日，直到2011年12月31號恢復營運兼將北邊總站延長到回龍觀東大街站。2012年12月30號將南邊總站延長到鼓樓大街站。2013年12月28號，路線繼續兩邊延長，其中南邊總站去到南鑼鼓巷站，北邊總站去到朱辛莊站。2018年12月28號，南邊嘅路線亦正式開放，不過凈從珠市口站去到瀛海站，而北邊嘅路線南邊總站延長多咗個站，去到中國美術館站為止。期間路線分成兩部份營運，直到2021年12月31號因中間部份嘅金魚胡同、王府井、及前門三個站通車後先至將南北嘅通道打通埋。

| * 睇
* 傾
* 改
File:Beijing Subway icon.svg 北京地鐵8號綫 |
| --- |
| 朱辛莊CP - 育知路 - 平西府 - 回龍觀東大街 - 霍營13 - 育新 - 西小口 - 永泰莊 - 林萃橋 - 森林公園南門 - 奧林匹克公園15 - 奧體中心 - 北土城10 - 安華橋 - 安德里北街 - 鼓樓大街2 - 什刹海 - 南鑼鼓巷6 - 中國美術館 - 金魚胡同 - 王府井1 - 前門2 - 珠市口7 - 天橋 - 永定門外14 - 木樨園 - 海户屯 - 大紅門10 - 大紅門南 - 和義 - 東高地 - 火箭萬源 - 五福堂 - 德茂 - 瀛海 |
喺微分拓樸學入面，**圓形函數**（英文：round function）係一個由流形{\displaystyle M}打去實數集{\displaystyle \mathbb {R} }嘅函數，佢嘅臨界點（critical point）形成一個個連通嘅集合，每一個都同圓形{\displaystyle S^{1}}同胚，呢啲圓形又叫做臨界環（critical loop）。圓形函數係Morse-Bott函數嘅一種。

例子
--

黑色嗰個圓係其中一個臨界環，另一個喺下低。
例如假設{\displaystyle M}係一個環面，設

{\displaystyle K=(0,2\pi )\times (0,2\pi )}
噉函數

{\displaystyle X:K\to \mathbb {R} ^{3}}
{\displaystyle X(\theta ,\phi )=((2+\cos \theta )\cos \phi ,(2+\cos \theta )\sin \phi ,\sin \theta )}
係一個幾乎覆蓋嗮成個{\displaystyle M}嘅參數化（parametrization）。依家考慮投影函數{\displaystyle \pi \_{3}:\mathbb {R} ^{3}\to \mathbb {R} }限制喺{\displaystyle M}上面，噉就得到

{\displaystyle G=\pi \_{3}|\_{M}\colon M\to {\mathbb {R} },(\theta ,\phi )\mapsto \sin \theta }
{\displaystyle G}呢個函數嘅臨界點可以用微分嚟搵：

{\displaystyle {\rm {grad}}\ G(\theta ,\phi )=\left({{\partial }G \over {\partial }\theta },{{\partial }G \over {\partial }\phi }\right)\!\left(\theta ,\phi \right)=(\cos \theta ,0)=(0,0)}，
即係當且僅當{\displaystyle \theta ={\frac {\pi }{2}},{\frac {3\pi }{2}}}。

呢兩個{\displaystyle \theta }對應住兩個臨界集，分別係

{\displaystyle X({\pi /2},\phi )=(2\cos \phi ,2\sin \phi ,1)}
{\displaystyle X({3\pi /2},\phi )=(2\cos \phi ,2\sin \phi ,-1)}
對應住兩個臨界環，一上一下。

留意，呢個函數嘅Hessian係

{\displaystyle {\rm {hess}}(G)={\begin{bmatrix}-\sin \theta &0\\0&0\end{bmatrix}}}
並唔係滿階（full rank）嘅，顯示出啲臨界點係退化嘅，即係話，唔係孤立點。

圓形複雜度
-----

模仿返Lusternik–Schnirelmann範疇理論，可以定義「圓形複雜度」（round complexity），睇下一個流形{\displaystyle M}上面有冇圓形函數，同埋如果有嘅話最少有幾多個臨界圓。

參考
--

1. ↑  Khimshiashvili and Siersma, *Remarks on Minimal Round Functions*
呢篇文講第三代流動通訊。搵緊香港女子組合嘅話，請睇〈**3G (組合)**〉。
**第三代流動通訊**技術（英語：3rd-generation，**3G**），係指支援高速資料傳輸嘅蜂窩流動通訊技術。3G服務能夠同時傳送聲音（通話）同資料資訊（電子郵件、即時通訊等）。3G嘅代表特徵係提供高速資料業務，速率一般喺幾百kbps以上。

3G規範係由國際電信聯盟（ITU）所制定嘅IMT-2000規格嘅最終發展結果。原先制定嘅3G遠景，係希望能夠用呢個規格達到全球通信系統嘅標準化。目前3G有四種標準：CDMA2000、WCDMA、TD-SCDMA，WiMAX。

3G嘅含義
-----

第一代手機係指模擬信號手機；第二代手機係指數碼信號手機，比如常見嘅GSM同cdmaOne，提供低速率資料業務；2.5G係指喺第二代手機上提供中等速率嘅資料服務，傳輸率一般喺幾十至一百幾kbps。

3G可以將無線通訊同國際互聯網等多媒體通信結合嘅新一代流動通信系統。能夠處理圖像、音樂、視頻形式，提供網頁流覽、電話會議、電子商務資訊服務。無線網絡必須能夠支援唔同嘅資料傳輸速度，亦即係話喺室內、室外同行車嘅環境中能夠分別支持至少2Mbps、384kbps以及144kbps嘅傳送速率。由於採用咗更高嘅頻帶同更先進嘅無線（空中介面）接入技術，3G標準嘅流動通信網絡通信品質比2G、2.5G網絡有咗好大提高，比如軟切換技術可以令旅途中高速運動嘅流動用戶喺駛出一個無線社區並進入另一個無線社區時唔再出現斷線現象。而更高嘅頻帶範圍同使用者分級規就令單位區域內嘅網絡容量大大提高，同時通話允許量大大增加。

3G最大嘅優點係高速嘅資料下載能力，同2.5G（GPRS/CDMA1x）100k左右嘅速度相比。3G能夠達到300k-1M左右，比家庭用ADSL寬頻速度重要快幾倍。

3G同科技泡沫
-------

歐洲3G執照同無線電頻譜嘅拍賣喺1990年代3G同科技泡沫事件中扮演咗重要嘅角色。由於確信3G嘅採納同普及會相當快速，歐洲嘅電信公司總計投入咗3000億歐元落去標準化規格、購買設備同拓展市場上面。

但預期獲利就無辦法令3G嘅普及具體化。於是研發者留低咗負債同幾乎無用嘅3G執照就走咗。好多公司放棄咗執照同研發計畫、以降低負債。有啲公司重試圖同發放執照嘅政府打官司。

部署3G嘅國家同地區
----------

目前已經擁有商用3G網絡嘅國家同使用標準為：

* 阿根廷（CDMA2000 1X）
* 澳大利亞（WCDMA：Telstra）
* 奧地利（WCDMA）
* 阿塞拜疆（CDMA2000 1X）
* 白俄羅斯（CDMA2000 1X）
* 百慕達（CDMA2000 1X）
* 巴西（CDMA2000 1X）
* 加拿大（CDMA2000 1X）
* 智利（CDMA2000 1X）
* 中國大陸（CDMA2000 1X、EV-DO Rev.A：中國電信）；（WCDMA：中國聯通）；（TD-SCDMA：中國移動）
* 澳門（CDMA2000 1X、EV-DO Rev.A：中國電信）；（WCDMA：澳門電訊、3澳門）
* 香港（WCDMA：3香港、CSL、數碼通、電訊盈科）；（CDMA2000 EV-DO Rev.A：電訊盈科）
* 臺灣（CDMA2000 1X：亞太電信）;（WCDMA：中華電信、台灣大哥大、威寶電信、遠傳電信）;(TD-SCDMA：威寶電信測試)
* 哥倫比亞（CDMA2000 1X）
* 丹麥（WCDMA）
* 多明尼加（CDMA2000 1X）
* 厄瓜多爾（CDMA2000 1X）
* 格魯吉亞（CDMA2000 1X）
* 德國（WCDMA：T-Mobile、沃達豐 O2-DE ePlus）
* 希臘（WCDMA）
* 危地馬拉（CDMA2000 1X）
* 印度（CDMA2000 1X）
* 印尼（CDMA2000 1X）
* 以色列（WCDMA）
* 義大利（WCDMA）
* 牙買加（CDMA2000 1X）
* 日本（CDMA2000 1X、EV-DO:KDDI）;(WCDMA:NTT DoCoMo、Softbank、E Mobile)
* 哈薩克斯坦（CDMA2000 1X）
* 韓國（CDMA2000 1X、ev-do:LG）；(WCDMA:SK,KT)（TD-SCDMA SK電信測試網）
* 吉爾吉斯（CDMA2000 1X）
* 馬來西亞（WCDMA 明訊，西爾康，MiTV，TimeCell）
* 墨西哥（CDMA2000 1X）
* 摩爾多瓦（CDMA2000 1X）
* 荷蘭（WCDMA）
* 紐西蘭（CDMA2000 1X）（WCDMA測試緊）
* 尼加拉瓜（CDMA2000 1X）
* 尼日利亞（CDMA2000 1X）
* 挪威（WCDMA）
* 巴基斯坦（CDMA2000 1X）
* 巴拿馬（CDMA2000 1X）
* 秘魯（CDMA2000 1X）
* 波蘭（CDMA2000 1X）
* 羅馬尼亞（CDMA2000 1X）
* 俄羅斯（CDMA2000 1X）
* 斯洛文尼亞（WCDMA）
* 南非（WCDMA測試緊）
* 西班牙（WCDMA）
* 瑞士（WCDMA）
* 泰國（CDMA2000 1X）
* 阿拉伯聯合酋長國（WCDMA）
* 英國（WCDMA）
* 美國（CDMA2000 1X:Sprint, Verizon）；(WCDMA:AT&T,T-mobile)
* 烏茲別克（CDMA2000 1X）
* 委內瑞拉（CDMA2000 1X）
* 越南（CDMA2000 1X）

睇埋
--

* 1G
* 2G
* 2.5G
* 3.5G
* 4G
* 5G
* GSM
* cdmaOne
* CDMA2000
* UMTS
* WCDMA
* TD-SCDMA
* WiMAX
* 3G播報網
* CDMA2000 1X

拎
-

* 3G186網路論壇
* 3G無線上網資費
* 3G通訊網
* 3G基礎知識
**替代文字**（英文：**alternate text**，簡稱 **alt text**，又叫 **text alternative**）係指圖（或者其他非文字資料）喺用家睇唔到（包括因任何技術或者其他原因唔能夠正常顯示）嘅時候出現嘅文字，喺網頁嘅主要用途包括畀盲人透過熒幕閱讀器知道張圖係乜嘢，通常唔會好長。提供替代文字係喺數碼世界建立無障礙環境嘅支柱之一，喺一啲國家或者地區（例如安大略）可能係法例規定。

網頁嘅替代文字本來其實唔係畀盲人用，而係畀文字式網頁瀏覽器嘅用家用；一般嘅用家喺圖唔能夠下載嘅時候亦都可能會見到替代文字。

網頁應用
----

喺 HTML，alt 屬性係為圖像定義替代文字嘅主要方法，但係 alt 屬性淨係可以用喺用 img 標籤定義嘅圖。W3C（訂定互聯網網頁標準嘅國際組織）對網頁嘅替代文字應該點寫有正式指引，係 WCAG 標準嘅一部分。

網頁上面嘅替代文字唔會好長，主要有兩個技術原因：第一係喺文字式環境（例如終端機），螢幕可以顯示嘅字數有限，用長嘅替代文字好唔合理；第二係用熒幕閱讀器嘅時候，如果替代文字太長，熒幕閱讀器唔會讀哂啲字，結果盲人仍然唔會知道張圖係乜。如果要寫長嘅替代文字，喺 HTML 可以用 longdesc 屬性，或者用 object 標籤。

為其他 HTML 元素定義替代文字嘅方法包括 aria-label 屬性（ARIA 標準嘅一部分），或者用 object 標籤嘅時候寫埋標籤嘅 ｢內容｣。

網頁並唔係單指網站；例如宣傳用嘅電子信其實係一種網頁，一般嘅電子書嘅主要部件其實亦都係網頁。

睇埋
--

* 字幕
* 講稿
* 通用設計
座標: 22°26′51″N 114°01′15″E﻿ / ﻿22.44750°N 114.02083°E﻿ / 22.44750; 114.02083

鳳池村天后宮
**鳳池村天后宮**座落喺香港新界元朗區屏山鳳池村，附近係朗屏邨，主要供奉天后娘娘。喺1994年被評為一級歷史建築，並喺2010年2月4號得到確認評級。附近嘅媽廟路同媽橫路都用天后宮命名，可見廟宇喺元朗嘅地位舉足輕重。

史
-

鳳池村天后宮估計喺清朝康熙年間起，根據廟裏面存有康熙二十三年（1684年）鑄造嘅銅鐘，得知間廟喺嗰年或者更早之前起。天后宮喺光緒三十四年（1908年）重修過。

建築
--

天后宮係傳統兩進一院三開間用青磚砌成嘅建築，正面成凹斗式，花崗石嘅門框，廟額頂寫住「天后宮」，院落封閉成香亭，屋頂正脊有博古嘅尾部。

祭儀同節慶
-----

鳳池村村民時常都會到天后宮慶祝點燈同天后誕等節日。

參考
--

1. ↑  "List of the Historic Buildings in Building Assessment (as of 22 March 2011, #116)" (PDF) (香港中文). amo.gov.hk. 2011-03-22. 原著 (PDF)喺2011年5月27號歸檔. 喺2011-06-13搵到. `{{cite web}}`: Italic or bold markup not allowed in: `|publisher=` (help)

出面網頁
----

* 古物古蹟辦事處香港傳統中式建築資訊系統：天后廟(鳳池村)
北京地鐵1號綫
**北京地鐵1號綫**（簡化字：**北京地铁1号线**）係北京地鐵嘅地鐵綫路，1969年10月1號通車，連接古城站到環球度假區站，長31.公里，總共35個站。

佢開通初期時凈開咗從高井站到北京站一部份，但嗰時唔對外開放。直到1971年1月15號先至開咗從北京站到立新站（而家嘅公主墳站）一部份，但嗰時凈限畀介紹信先至有得搭車，即使係同8月15號將對外開放站點開到玉泉路站都係噉直到1972年先至取消咗「畀介紹信搭車」嘅限制。1973年4月23號重將對外開放站點向西延長到而家嘅蘋果園站。而福壽嶺站雖然喺1981年9月15號通過驗收時開放咗，但嗰時凈畀附近嘅地鐵技校學生同喺高井站返放工啲機關人員上落直到2007年撤出為止，隨後一直唔對外，直到2018年9月7號先至改造。1987年12月28號因復興門起咗條渡綫，令1號綫一分為二變成從蘋果園站去到復興門站；而長椿街站到北京站嗰橛變成2號綫一部分。1992年12月12號將東邊尾站從復興門延長到西單站。而天安門西站到四惠東站嗰橛喺1999年9月28號開通，初期冇同舊嘅1號綫（蘋果園到西單嗰橛）連埋一齊，直到2000年6月28號先至連埋。

原先喺2003年12月24號開始營運嘅八通綫，喺2021年8月29號同1號綫合併，家下成為1號綫一部分。而蘋果園站喺2020年4月18號封站改造。

尤其係高井一站，從1969年10月1號通車之後到而家為止，因涉及軍事機密而一直冇開過。

| * 睇
* 傾
* 改
File:Beijing Subway icon.svg 北京地鐵1號綫 |
| --- |
| 已開放 | (唔對外車站) ←古城 - 八角遊樂園 - 八寶山 - 玉泉路 - 五棵松 - 萬壽路 - 公主墳10 - 軍事博物館9 - 木樨地 - 南禮士路 - 復興門2 - 西單4 - 天安門西 - 天安門東 - 王府井 - 東單5 - 建國門2 - 永安里 - 國貿10 - 大望路14 - 四惠 - 四惠東 - 高碑店 - 傳媒大學 - 雙橋 - 管莊 - 八里橋 - 通州北苑 - 果園 - 九棵樹 - 梨園 - 臨河里 - 土橋 - 花莊7 - 環球度假區7 |
| 唔對外 | 

|  |
| --- |
| 高井 - 福壽嶺 - 蘋果園 → (已開放車站，接古城嗰邊) |

 |
| 1. 1 2  從2021年8月29號開始，1號綫同八通綫開始直通運行，所以四惠、四惠東呢兩站都唔使轉車。
2. ↑  從地鐵開始營運之後因涉及中華人民共和國軍事機密而一直冇開放過。
3. ↑  從1971年開始營運之後凈限北京地鐵技術學校啲學生同軍區上落班啲人上落直到2008年閂檔為止，家下車站喺度改造緊。
4. ↑  蘋果園站喺2020年4月18號正式封站改造，家下唔對外營運。
 |
**蘇享茂**（粵拼：sou1 hoeng5 mau6；閩南話：**Soo-hiáng-bōo**；1980年12月14號—2017年9月7號）係中國大陸嘅企業人同生意人，福建南平建甌人，曾經喺2012年12月7號喺北京創辦wePhone軟件而出名。2017年3月30號，佢喺間婚戀網站識咗翟欣欣（山東泰安泰山區人）後，同年6月7號結婚之後遇到詐騙行為重喺7月16號離婚。後嚟喺2017年9月7號喺北京嘅住所跳樓自殺死咗。

蘇享茂死咗之後，佢屬下嘅wePhone軟件亦正式停止服務。由於呢單事件涉及婚戀詐騙性質而引起中國大陸社會關注，北京市公安局亦第一時間介入調查呢單嘢，發現咗好多輘輷響度。隨後翟欣欣俾好多中國大陸網友猛咁起底。

2018年4月20號，蘇享茂嘅家屬同佢嘅代理律師向北京朝陽區人民法院採取咗入稟行動，要求肇事者翟欣欣還返成千萬嘅財產。

攷
-

1. ↑  〈37岁天才程序员之死：为何他被迫签下总价1300万的离婚协议〉. 《51cto博客mp》. 搜狐. 2017-09-11.`{{cite news}}`: CS1 maint: url-status (link)
2. ↑  〈WePhone创始人被前妻勒索1000万自杀，家属：已报警〉. 《IT之家》. 搜狐. 2017-09-09.`{{cite news}}`: CS1 maint: url-status (link)
3. ↑  〈WePhone创始人苏享茂自杀 留遗书称遭前妻勒索千万〉. 《新京报》. 鳳凰網. 2017-09-10.
4. ↑  〈苏享茂自杀事件续：已提交民事起诉书，律师称掌握前妻欺诈新证据〉. 《南方都市報》. 搜狐. 2018-04-21.
唔好同**廣州工商學院**搞亂。

 **廣州商學院**（粵拼：gwong2 zau1 soeng1 hok6 jyun2）
（英文：**Guangzhou College of Commerce**）係中國廣東廣州一間高等技工院校，1999年10月12號開辦，位置喺黃埔區九龍鎮九龍大道近湯村嗰邊，378省道嘅16.8km標記位。

佢既係1999年實行教育改革機制後，廣東省第一間設立本科機制嘅二級學院、又係中華人民共和國第一批獨立學院，亦係廣東第一間由獨立學院轉設立嘅本科高校。

史
-

1996年6月8號：時任廣東省高等教育廳長許學強同增城市人民政府（今日嘅增城區人民政府）領導駱小明，華南師範大學黨委書記黃茂春及康大發展董事長等領導決定，喺增城市鎮龍鎮（今日屬黃埔區九龍鎮）湯村一帶合作搞間學院出嚟，重喺1997年1月討論呢件事，同年9月正式通過，12月18號正式動工。原先康大發展方一齊同華師合作起，但1998年5月21號，由於增城市人民政府撻Q而退出合作，半個月後又再次搞合作磋商問題，直到同年11月19號同華聖教育中心成功搞咗簽字。

學校喺1999年9月起好，同年10月12號搞第一批入學學生嘅開學儀式，初期嗌過**華南師範大學增城學院**。屬下嘅華聖教育中心亦喺同年10月26號開業，2000年1月27號俾廣東省高教廳批准而成立。2001年10月23號開通校園網，6日後同澳洲南昆士蘭大學做簽字而聯合辦學。

2004年3月30號，學校為咗適應華師康大教育園嘅發展要求同管理而成立咗高教委員會，同年11月同佛山嘅CEAC國家信息化培訓認證中心搞合作。2005年1月，由於廣州市調整行政區劃，將原先嘅鎮龍同九佛合併咗，學校亦從原先增城市部門屬下變成蘿崗區屬下，同年5月13號同英國保頓大學簽咗合作諒解備忘錄。2007年4月3號喺圖書館大廳辦過日本磁卡文化展。2012年同美國比利維大學（英文：Bellevue University）簽約而成立咗國際學院。2013年3月28號喺學校嘅圖書館學術報告廳啟動咗中美合作雙學位項目，同年4月2號升級咗一系列校內體育設施。佢份校刊——《體育學刊》喺2013年底攞咗中國大陸最有國際影響力嘅學術期刊。

2014年5月16號，學校通過轉型兼改名做**廣州商學院**，同年5月29號掛埋牌。2016年1月11號，《2016年中國大學評價研究報告》正式發佈，佢喺年度中國民辦大學150強排行榜入面排廣東區民辦第1位，全國排第42，而中國財經類民辦大學排行榜排民辦大學第1；同年3月8號，中國建設銀行廣東分行第一間民辦高校校園e銀行喺呢間學校搞揭牌。

合作企業
----

間嘢從2007年4月中旬開始，先後同廣州光亞展覽、德安、千福田稅務師、中瑞誠會計師夾埋三間事务所、東莞金振電子簽咗協議成為實習基地。

出面網頁
----

* 廣州商學院嘅官方網站
搵緊第二樣意思嘅話，請睇〈**墨 (搞清楚)**〉。
徽州胡開文墨二種，安徽屯溪
**墨**係中國古代書寫同繪畫用到嘅墨錠，主要原料有炭黑、松煙、膠等，係碳元素以非晶質型態嘅存在。將墨放喺墨硯度用水研磨，就可以産生用嚟寫毛筆字或畫水墨畫用嘅墨汁。呢啲墨汁，係碳喺水入面以膠體嘅溶液存在。

墨嘅水分及膠嘅成分唔同，會影響到墨嘅黏度。喺唔同場合使用嘅墨，佢嘅黏度都唔一樣。另外，初初整好啲墨嘅水分亦都比較多。另外有啲存放時間比較長嘅墨，佢哋嘅緻密度較高，並且經過長年累月嘅乾燥，令到墨色嘅立體感更高。呢種墨喺日本被稱為「古墨」。

史
-

徽墨--棉花圖
喺中國考古發掘出來，可以上溯到西元前14世紀嘅骨器同石器上面，已經有墨迹。掘出嚟殷商嗰時嘅龜甲卜骨上面，除咗刻咗文字之外，亦都有見到用墨同埋朱墨寫嘅字；喺湖北雲夢縣亦都有掘到戰國時代嘅墨塊。《莊子》中有句『舔筆和墨』，話喺春秋戰國時代，已經開始用毛筆同埋墨水。喺文字之外，墨亦有用喺紋身度。漢朝時有一種叫做「黥面」嘅懲罰，就係用一種由墨丸磨出嚟嘅墨紋喺犯人塊面上面。

製造
--

北魏賈思勰寫嘅《齊民要術》，最早紀述製墨嘅方法。

明代宋應星寫嘅《天工開物》一書卷十六《丹青》篇嘅《墨》章，對於用油煙、松煙製墨嘅方法有好詳細嘅敘述。墨煙嘅原料包括有：桐油、菜油、豆油、豬油同埋松木；其中以松木佔十分之九，其餘佔十分之一。

### 燒油取煙法

* 宋趙彥衛《雲麓漫鈔》引蘇東坡詩《歐陽季默以油煙墨二丸見餉各長寸許戲作小詩》『書窗拾輕煤，拂帳掃餘馥。辛勤破千夜，收此一寸玉』，話係掃燈煙制墨。
* 宋朝趙彥衛《雲麓漫鈔》有一段文記載燒桐油制墨法：『邇來墨工以水槽盛水，中列盆碗，燃以桐油，上覆以一碗，專人掃媒，和以牛膠，揉成之，其法甚快便，謂之油煙。或訝其太堅，少以松節油或漆油同取媒，尤佳。』（《雲麓漫鈔》卷第十）。
* 大明《天工開物》記載嘅燒油取煙法：將桐油、清油或豬油放入油燈中燃點，油燈上方有鐵蓋收集油煙。每個熟練嘅工人可以掌管兩百盞油燈，動作要敏捷，否則油煙老過頭。然後用鵝毛刷輕輕將鐵蓋表明層嘅油煙刷入紙片上，就係上等油煙，造出嘅墨精美有光澤。鐵蓋裏層油煙，必須用力刮下嘅係次等油煙。每斤油可刮取約一兩上等油煙。

### 燒松木取煙法

地上搭十幾丈（1丈有 3.3米）長嘅竹棚，用紙同草席密封，竹棚同地面聯接嘅地方，用泥密封。竹棚上每隔一段開一個窿出煙，竹棚內用磚鋪通煙道。

斬取松木必須將松樹幹底部鑽窿，點火烤樹幹，畀松香流淨，即使殘留一點松香，燒出嘅松煙，質量唔好。將松木斬塊堆入竹棚，從竹棚前端點火，連燒幾日，松煙從竹棚前端向竹棚後端彌漫，冷卻之後就可以入竹棚刮取松煙。從竹棚後段刮取嘅松煙叫清煙質量最好，供優質墨料，中段刮取嘅係二等松煙，叫『混煙』，用做普通墨；前段刮取嘅松煙叫『煙子』，供印刷用。

### 墨煙處理

明代文獻中通用嘅有兩個方法：

* 篩選法：用細絹篩將油煙或松煙篩選出細淨均勻嘅墨煙。
* 沈澱法：油煙或松煙放入水池中，久浸沈澱，上層細而勻是精料。

### 配料

制墨嘅配料各家都唔同，常常秘而不宣。通常包括雞蛋白、魚皮膠、牛皮膠同各種香料、藥材丁香、紫草、秦皮、蘇木、白檀、蘇合香、珍珠等等。各種配料有成一千種。

### 搗練

將煙料、配料、成煙料團，放入鐵臼中「搗練」三萬次，或用鐵錘𢱕（dap）煙料團一萬次就成爲墨團。

### 墨錠

將墨分成細塊放入銅模或木頭模度，壓成墨錠。墨錠形狀有：長方形、圓形、橢圓形、半月形、圓柱形、鳥獸型等；圖案有彌勒佛、十二生肖、松、鳳、鶴、魚、鳥、花乜都有。

傳播
--

西元2世紀墨傳入日本，喺奈良時期連製墨嘅方法都傳入。喺西方，製墨方法傳到印度之後，演變成為劃畫用嘅印度墨，係西方畫師最鐘意嘅黑色顏料。

制墨名家
----

安徽屯溪老街胡開文
* 三國魏韋誕：『仲將之墨，一點如漆』
* 南北朝張永
* 南唐安徽徽州李廷珪

李廷珪本姓奚，因爲南唐後主制墨，賜李姓。李廷珪墨以松煙、珍珠、龍腦、白檀、魚膠爲原料，製成嘅墨堅如玉，宮中用來畫眉毛。到明代李廷珪墨貴如珍寶。

* 宋張遇、潘谷、沈珪、梅鼎、張滋、潘衡、葉茂
* 元張萬初
* 明程君房、葉玄卿
* 清曹素功、胡開文。曹素功墨造型美觀，曾制一套『經常應世墨』36錠，每錠刻印黃山一峰，表現安徽黃山36峰全景。

墨汁
--

**墨汁**係墨嘅膠體溶液，用來寫毛筆字用嘅，唔使用墨硯磨墨、預先已經入樽，倒出來就可以即刻用。

參考
--

* 《雲麓漫鈔》宋趙彥衛著。
* 《天工開物》明宋應星著 蘭州大學出版社 ISBN 7-311-02414-5
* 《中國紙和印刷文化史》美 錢存訓著 廣西師範大學出版社, 2004 ISBN 7-5633-4472-1
* 《長物志》明文震亨著 山東畫報出版社 ISBN 7-8603-779-9

睇埋
--

* 文房四寶：紙 - 筆 - 墨 - 硯
* 印度墨
* 墨水

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |
座標: 23°35′6.3″N 113°36′39.6″E﻿ / ﻿23.585083°N 113.611000°E﻿ / 23.585083; 113.611000

**廣州南洋理工職業學院**gwong2 zau1 naam4 joeng4 lei5 gung1 zik1 jip6 hok6 jyun2係中國廣東省廣州市嘅一間學院，喺1984年10月經廣東省人民政府批準同教育部備案後成立嘅普通高等民辦學校，位置喺從化區溫泉鎮環市東路1123號（105國道嘅2489.8公里標記）。

史
-

### 南洋自學考試輔導中心時期

1984年，鄧李剛教授同西安交通大學嘅廣東校友會同行一齊出手搞咗間「南洋自學考試輔導中心」。佢之所以起名做「南洋」係因為1896年辦嘅南洋公學學府（而家係西安交通大學），加上要繼承同發揚南洋公學嘅科學人文精神、嚴肅同嚴謹、求真求實嘅治學傳統。最初時凈開辦咗高等教育自學考試同廣播電視大學專科班。1985年，成立咗出國人員培訓部同西安交通大學南洋函授站，同時重攞埋廣州市社會力量辦學先進單位嘅獎。 

間學校喺1987年正式開始搞全日制辦學。最初全日制辦學時，喺而家越秀區五羊新城同西華路開教學部。之後幾年內喺廣州市入面搞咗廿幾個辦學點，重喺成個廣東省搞咗50間分校、教學部、函授站。由於辦學成績比較好，喺1990年9月俾教育部宣佈爲全國自學考試先進單位。到咗1993年改名做「廣州南洋自學考試輔導大學」。

### 廣州南洋自學考試輔導大學時期

1996年8月，學校正式批準為廣東省高等教育學歷文憑教育試點院校，喺番禺麗江成立全日制教學基地。之後1997年喺天河區五山成立全日制教學基地，重成立咗中專部。但教學基地喺1998年7月搬到龍眼洞一帶。於是學校分成南院同北院。時隔兩個月之後，學校又改名做「廣州南洋科技專修學院」。

### 廣州南洋科技專修學院時期

而番禺麗江教學基地（南院）喺2000年搬咗入龍眼洞，從而合併南、北兩院。到咗2002年3月，設立從化校區，位置喺從化市神崗鎮（而家係從化區太平鎮神崗村）嘅南洋學邨（三百洞生態度假區嘅路口入去500m處）。

### 廣州南洋理工職業學院時期

2003年10月，學校俾廣州市教育局批準而成立咗廣州南洋職業技術學校。當年經廣東省高校設置委員會評審，同意成立廣州南洋理工職業學院，同意後直到2004年4月先至批準成立。而龍眼洞校區喺2005年6月搬到從化神崗校區。2009年7月開始用咗一年時間，由潤都集團投資，起好咗從化九里步校區，之後2010年9月，學院搬入呢個從化溫泉鎮嘅新校區。而舊時嘅校區改做廣州南洋職業技術學校。

睇埋
--

* 廣州南洋職業技術學校
* 廣州南洋中英文學校

有關
--

* 南洋理工大學
* 南洋理工學院
* 西安交通大學
* 潤都集團

攷
-

* 第一部分 筚路蓝缕 开创一方基业 广州南洋理工职业学院
**愛丁堡公爵菲臘親王**（英文：**Prince Philip, Duke of Edinburgh**，1921年6月10號—2021年4月9號）係前英國王室成員，英女王伊利沙伯二世個老公。

簡歷
--

### 早年

愛丁堡公爵菲臘親王，原本叫**希臘同丹麥王子菲臘**（希臘文：Φίλιππος，羅馬化：Fílippos），1921年6月20號響希臘伊奧尼亞群島克基拉州克基拉島嘅蒙里普斯皇家別墅出世（據講佢係喺一張枱上面出世），係希臘王子安德烈亞斯同佢老婆巴騰堡愛麗絲公主嘅第五個細路（同時係獨仔）。因為阿爺係希臘國王佐治一世，太爺係丹麥國王基斯頓九世，所以佢叫「希臘同丹麥王子」，喺呢兩個國家都有王位繼承權。佢上有四個家姐，分別係瑪格麗塔、狄奧多拉、塞西莉同蘇菲亞。佢出世後響科孚古堡聖佐治教堂按照東正教儀式去受洗。

響菲臘親王出世冇耐，佢阿公路易斯蒙巴頓響倫敦走咗。而路易斯蒙巴頓本身係德意志帝國嘅王族，阿爺係黑森及萊茵河大公路德維希二世。路易斯後嚟歸化咗做英國公民，但係當時咁啱英國同德國打緊仗，英國國民唔鍾意德國人，所以路易斯將自己個姓由原先嘅「巴騰堡」英化做「蒙巴頓」，仲放棄埋德國大公嘅身份，繼而做咗英國貴族，封做米福德黑文侯爵。響阿媽愛麗絲公主帶住菲臘親王出席佢嘅葬禮之後，老豆安德烈亞斯隨即就參加咗希土戰爭，做咗陸軍師長。

但係希臘響呢次戰爭入面處於劣勢，而土耳其一方就大勝。菲臘嘅大伯、希臘時任國王康斯坦丁一世被人話係今次打輸仗嘅主要原因，所以被迫響1922年9月27號落台。而新政府隨即就拉咗好多人，當中包括安德烈亞斯。軍方殺咗包括前首相喬治奧斯·古納里斯在內嘅六位政治人，而安德烈亞斯自己條命仔不保，愛麗絲公主亦受到監視。同年12月，政府將安德烈亞斯一家驅逐出境。

### 晚年

2021年4月9號，佢响溫莎堡與世長辭，佢去世嗰時，距離佢嘅百歲華誕重有兩個月零一日。

屋企
--

菲臘親王同伊利沙伯二世，攝於1947年
菲臘親王響1947年11月20號同嗰時重係公主嘅伊利沙伯二世結婚，兩個人有三個仔一個女，分別係：

* 大仔：查理斯三世
* 大女：安妮長公主
* 二仔：約克公爵安德魯王子
* 三仔：愛丁堡公爵愛德華王子

用咗佢個名嘅建築
--------

* 香港菲臘牙科醫院

計劃
--

* 愛丁堡公爵獎勵計劃

攷
-

1. ↑  "Prince Philip has died aged 99, Buckingham Palace announces". BBC News. 9 April 2021.

出面網頁
----

|  |  |
| --- | --- |
|  | 維基同享有多媒體嘅嘢：**Prince Philip, Duke of Edinburgh** |

|  |  |
| --- | --- |
|  | 維基語錄收錄咗同呢篇文相關嘅摘錄：
**en:Prince Philip, Duke of Edinburgh** |

* "About The Duke of Edinburgh - Royal.uk" (英文).
* 愛丁堡公爵菲臘親王喺互聯網電影資料庫嘅資料（英文）

|  |  |
| --- | --- |
| 權威控制 | 
* WorldCat
* VIAF: 105148586
* LCCN: n80016941
* ISNI: 0000 0001 0930 1502
* GND: 118742140
* SUDOC: 028299914
* BNF: cb12016357w（資料）
* BIBSYS: 90075250
* MusicBrainz: 3fbae1b3-4982-4287-8f34-de4b7c8b60df
* NLA: 35420683
* NKC: xx0031485
* BNE: XX1312753
* CiNii: DA06704414
* KulturNav: id

 |
動物細胞結構圖解。①核仁 ②細胞核 ③核糖體   
④囊泡 ⑤糙面內質網 ⑥高爾機體 ⑦細胞骨架   
⑧光面內質網 ⑨線粒體 ⑩液泡 ⑪細胞質   
⑫溶酶體 ⑬中心粒
**細胞質**係細胞裏頭嘅一種凝膠狀物質，包含有胞質溶膠同埋一啲細胞器。原生質係由水、鹽、有機分子同埋各種催化反應嘅酶所組成。細胞質喺細胞膜入面包圍住細胞核同埋細胞器。

元件
--

細胞質係由離子同埋可溶性高分子，例如酶、碳水化合物、唔同嘅鹽、蛋白質，以及大量嘅核糖核酸所組成。

細胞質可以係凝膠狀或者係液體，視乎當時細胞嘅活動而定。喺凝膠狀之下，細胞質會被命名為胞質凝膠，係一種固體質量。而如果係液體，就係胞質溶膠，一種流動嘅液體。一般嚟講，近住細胞外邊部份嘅係凝膠狀，而細胞入邊嘅係液體。

細胞質中入面有細胞器（例如：線粒體、葉綠體、溶酶體、過氧物酶體、核糖體）、液泡、細胞骨架同埋複雜嘅細胞膜結構（例如：內質網）。佢喺植物細胞之中亦都幫助進行消化。

唔同生物嘅差異
-------

所有細胞都係有細胞質，之但係唔同生物，細胞質都可以好唔同。例如喺動物界，細胞質佔咗差唔多半個細胞嘅體積；但喺植物界，因為植物細胞入面有液泡，細胞質只係佔好少空間。

功能
--

細胞質最主要係負責維持細胞嘅形狀，鞏固細胞，並且提供懸浮俾細胞器。

佢亦都係一個化學物質儲存室，而呢啲化學物質牽涉到重要嘅代謝作用，例如醣酵解同埋蛋白質生物合成。

| * 睇
* 傾
* 改
細胞結構 |
| --- |
| 內膜系統 | 細胞膜 - 細胞核 - 內質網 - 高爾基體 - 過氧物酶體 - 囊泡 （溶體 - 液胞） |
| 內共生體 | 粒線體 - 色素體 （葉綠體） |
| 細胞骨架 | 微絲 - 中間纖維 - 微管 |
| 外表 | 細胞壁 - 鞭毛 - 頂體 |
| 其他 | 細胞質 - 核糖體 - 蛋白酶體 |
| How to read a taxoboxHow to read a taxobox**細葉桉** |
| --- |
| 一樖成熟咗嘅細葉桉一樖成熟咗嘅細葉桉 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 桉屬 *Eucalyptus* |
|
|
|
|
|
|
|
| 種 | **細葉桉 *E. tereticornis*** |
|

 |
|
| 二元學名 |
| ***Eucalyptus tereticornis***Smith |
|
|
|
|
|
|
|
|
|
|
|
|
|
|
|

**細葉桉**（粵拼：sai3 jip6 on1；學名：*Eucalyptus tereticornis*）；第個名係**風吹柳**（fung1 ceoi1 lau5）；佢係桃金娘科桉屬嘅常綠喬木，喺澳洲嘅東邊地區嗰度比較多。

形態
--

呢樖嘢嘅生長週期係2米每直徑，一般都生到喺20——50米高到。而樹幹方面，佢係直筆甩到鬼，甚至成日有超過一半嘅樹木高度嗰度都係冇分岔嘅。而啲樹皮方面，成日就一大窟冇規律嘅嘢，結果喺呢樖圓轆轆嘅樹幹嗰度都出咗白、灰、藍色啲斑出嚟。而呢啲噉嘅嘢喺唔同時間入面都喺樖樹度出嚟。

而樹葉嘅樣方面，佢係非常之窄兼有披針嘅樣，有10——20cm長，而且係一次過差唔多3cm咁闊。而開花嘅方面，佢喺5——6月開花，而且一次開7——11隻到。

藥用價值
----

細葉桉嘅葉可以做藥，內服可以醫感冒，咳，氣脹腹痛，痢疾，跌打損傷；外用可以醫毒瘡，潰瘍，甚至可以用嚟整沖洗消毒劑都得。

有關嘅書
----

* Boland, D. J.; 等 (1984). *Forest Trees of Australia* (第4th Edition版). ISBN 0-643-05423-5. `{{cite book}}`: `|edition=` has extra text (help); Explicit use of et al. in: `|author=` (help)

攷
-

* 維基物種有關細葉桉嘅資料
* 细叶桉 Eucalyptus tereticornis Smith 中国植物物种信息数据库
* 细叶桉叶 中醫世家
* 細葉桉 網上植物園資料內容
| How to read a taxoboxHow to read a taxobox**細葉欖仁** |
| --- |
| 細葉欖仁嘅樹冠同樹幹細葉欖仁嘅樹冠同樹幹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 使君子科 Combretaceae |
|
|
|
|
|
| 屬 | 欖仁屬 Terminalia |
|
|
|
|
|
|
|
| 種 | **細葉欖仁 *T. amtay*** |
|

 |
|
| 二元學名 |
| ***Terminalia amtay***Exell |
|
|
|
|
|
|
|
|
|
|
|
|
|
|
|

**細葉欖仁**（粵拼：sai3 jip6 laam5\*2 jan4；學名：*Terminalia amtay*／*Terminalia neotaliala*），又叫**非洲欖仁**（fei1 zau1 laam5\*2 jan4）、**法國枇杷**（faat3 gwok3 pei4 paa4）或**雨遮樹**（jyu5 ze1 syu6），係使君子科欖仁屬嘅落葉喬木，原產非洲熱帶地區。佢係一個海岸防護樹種。

形態
--

樖嘢嘅樹枝係分層生喺主幹嘅四周圍，每層都係水平兼有序噉向四周圍噉散開啲樹枝出嚟，而枝椏係比較軟熟。樹葉有短絨毛嘅枇杷形；雖然佢嘅樹比較高，但係樹枝幹比較軟熟。佢一般喺春天同夏天嗰時開花。

適應環境
----

呢種樹木既禁（kam1）強風吹、又禁（kam1）鹽分。

用途
--

細葉欖仁可以用嚟做觀景樹，亦可以用嚟做行道樹。

出面網頁
----

* 细叶榄仁 114苗木
* 細葉欖仁 自然系圖鑒
座標: 23°8′12.40″N 113°15′28.1″E﻿ / ﻿23.1367778°N 113.257806°E﻿ / 23.1367778; 113.257806

**越王井**（粵拼：jyut6 wong4 zeng2，「越」又寫作「粵」），亦叫**九眼井**（gau2 ngaan5 zeng2），係中國廣東省廣州市嘅一個有名嘅古井，喺越秀區嘅應元路、廣州市第二中學應元學校嘅正對面嘅廣東省科學館後面嘅花園入面。嗰度有埲墻擋住，平時唔細心啲睇都睇唔出呢個井響嗰度附近。

史
-

喺廣東省科學館後花園入面影嘅越王井
相傳喺古代嗰陣，由於成日都俾海嘅漲退潮影響，搞到地下嘅水質好差，而南越王趙佗就負責鑿咗呢個井出嚟。不過由於佢嘅井水質比較好，所以嗰時凈係得廣州嘅封建統治者霸咗呢個井而唔畀百姓嚟掂。之前蘇東坡寫咗首詩就話咗雖然廣州地區啲人都鍾意呢個井啲水，但凈係得官員先至可以掂。喺古代嗰陣，市入面嘅茶樓就話佢係「山水名茶」、都成日嚟呢個井攞水嚟招客，一直到20世紀50年代為止，都有好多居民嚟呢度攞水嚟飲。但係到咗20世紀60年代，由於周邊俾人猛咁破壞生態環境，加上呢個井成日冇人嚟整，而導致井底出現淤積，搞到之前有嘅飲水功能都冇埋。不過隔籬重有嚿九眼古井嘅石碑響度。喺1983年8月份，廣州市政府公佈爲廣州市文物保護單位。而呢個井到而家為止有成2000幾年嘅歷史，係成個廣州入面保存得最耐嘅井。

出面網頁
----

* 越王井

註
-

1. ↑  〈廣州市重點文物保護單位粵王井一字惹爭議(圖)〉. 網易. 2006年9月21號.`{{cite web}}`: CS1 maint: url-status (link)
2. ↑  〈遊客呼籲開放粵王井 回應稱係非旅遊景點〉. 大洋網. 2012年7月5號. 原著喺2016年3月4號歸檔. 喺2014年10月21號搵到.
呢篇文講天河區漁沙坦村嘅鳳凰山公園。搵緊黃埔區九龍鎮嘅鳳凰山公園嘅話，請睇〈**鳳凰山公園 (廣州黃埔)**〉。
 呢篇文講廣州市嘅鳳凰山公園。搵緊其他城市嘅鳳凰山公園嘅話，請睇〈**鳳凰山公園**〉。
**鳳凰山公園**，全名**廣東鳳凰山森林公園**，係喺中國廣東省廣州市天河區漁沙坦入面。公園嘅西北邊係筲箕窩水庫，公園嘅前面係火爐山森林公園。其中主峰嘅海拔係373.3米，山體係由花崗岩同埋葉岩嚟做成嘅，入面嘅植被係南亞品種嘅熱帶常綠闊葉林。呢間公園喺2000年10月經過廣州市林業局批准咗可以起嘅公園。

地理位置
----

呢間公園響天河區東北邊嘅鳳凰山脈南邊，總面積大概15000畝，其中4個位置分別係：

* 東——鳳凰山同埋石獅頂喺埋一條線同埋聯和嘅交界
* 南——高塘石小學（廣汕路）
* 西——金雞村同埋龍洞村嘅交界；
* 北——杓麻山南坡（白雲區同埋天河區嘅交界）

名
-

傳聞山頂有個大草竇畀鳳凰休息，所以「鳳凰山」嘅名係噉嚟。

氣候
--

呢間公園嘅氣候係雨量充沛、冬暖夏涼，氣候怡人。而植被係以常綠闊葉林為主，而森林覆蓋率係達到超過80%。其中公園入面嘅最高峰——太和嶂嘅海拔係390.8米，比白雲山嘅主峰（摩星嶺）重要高8.8米，而公園有個水庫——筲箕窩水庫嘅容量係達到1890000m³。

公園嘅景區
-----

* 相思谷遊覽區
* 鳳凰山登山探險區
* 鳳凰谷遊覽區
* 構麻山遊覽區
* 金雞嶺遊覽區
* 平湖遊樂區
* 石獅頂野營區
* 太和嶂生態保護區
* 服務管理區

| * 睇
* 傾
* 改
火龍鳳生態休閒區 |
| --- |
| 火爐山 · 龍眼洞森林公園 · 鳳凰山公園 |
鳳園全谷
**鳳園**（英文：**Fung Yuen**，舊**Fung Un**）係香港一地，係一谷，亦係一村。佢喺大埔東北，近香港教育學院。佢東南隔山係下坑。

村歸翕和鄉，屬大埔鄉事委員會。

地理
--

鳳園佔全個谷，有涌由九龍坑山，向東南流入鳳園，再南流入大埔海。鳳園谷口，原本就係大埔海，因爲大埔工業邨填海，谷口離海好遠。

個谷由於有涌，而谷地又平，都啱種嘢，所以舊時就開過唔少田。

歷史
--

鳳園嘅村，叫**鳳園圍**（英文**Fung Yuen Wai**，舊**Fung Un Wai**），喺谷嘅東北，近山之處。因爲家族繁衍，亦喺谷嘅其他地方起屋，所以原本嘅鳳園圍,又叫**鳳園老圍**，或者**鳳園老村**。條村喺大清交新界畀英國之前就有。之後谷又多咗啲村，舊圍南面有麥屋，遠啲東南有流坑，再南啲有田心同狗屎圍。

生態
--

鳳園係個生態價值高嘅地方，風水林生咗好多罕有草木，亦發現有蝴蝶一百八十種，佔全香港發現品種嘅七成半。

老圍北面近山，向汀角嗰邊，係個具特殊科學價值地點，係一九八零年漁農署（家下叫漁農自然護理署）所劃嘅，地有四十二公頃左右。二零零五年十一月，香港政府推行新自然保育政策，撥款喺鳳園推行土地管理協議試驗計劃。個計由大埔環保協進會，喺鳳園私人擁有嘅具特殊科學價值地點，做蝴蝶保育工作，為期兩年。

家下長實擁有鳳園谷毗鄰嘅地，而劃爲可作綜合發展用地。之不過，咁會影響鳳園生態環境，關乎蝴蝶存亡。重有係，鳳園有野戰發燒友，就算犯法，都喺到打野戰遊戲，留低垃圾，破壞自然。

交通
--

鳳園有鳳園路出汀角路入大埔。新界專綫小巴有20P綫，往來鳳園同大埔墟火車站。

參考
--

* 鳳園蝴蝶保育區
一個戴住官帽嘅韓國官員；據講鑊耳屋嘅設計係基於官帽嗰對耳仔嘅。
**鑊耳牆**（粵拼：wok6 ji5 coeng4）係嶺南建築傳統民居嘅一種山牆，有呢種山牆嘅屋叫**鑊耳屋**（粵拼：wok6 ji5 uk1）係嶺南建築傳統民居嘅代表。多數用青磚、石柱、同石板砌出嚟，外牆有啲花同雀仔嘅圖案，因為佢哋埲山牆形狀似鑊耳，所以亦叫做「鑊耳屋」。嶺南北部嘅客家地區興嗌佢做「**雲牆**」或者係「**茶壺環**」。鑊係古一種大鍋，所以鑊耳牆有時又會畀人嗌做「鍋耳牆」。

建築特點
----

鑊耳牆好似大明嗰啲官帽嘅兩隻耳仔，有「獨佔鰲頭」咁嘅意思，淨係得有功名嘅鄉村先至有資格用，所以亦都係嗰時啲人家境殷實嘅象徵。鑊耳屋用嘅材料好講究，而且造工精細。例如係鑊耳屋用嘅青磚，以打磨嘅水磨青磚為上乘，如果唔係有啲錢嘅人家，係用唔起住唔起嘅。又例如係屋兩邊嘅鑊耳，佢哋結構由簷口至個頂用兩排瓦筒壓頂並用灰塑封好，處理收口嘅工藝，係成座建築工程入面難度最高，造價最貴嘅地方。

鑊耳狀嘅建築有防火，通風性能良好呢啲特點。火燭嗰陣，高聳嘅山牆可以阻止火勢蔓延同入侵；有微風吹嗰陣，山牆可以擋啲風入巷嗰度，進而通過門同窗流入屋度。民間重有「鑊耳屋」蘊含富貴吉祥，豐衣足食嘅講法。鑊耳屋以廣府風格嘅民居建築為主要嘅代表，但係潮汕、客家嘅民居建築都有類似嘅鑊耳山牆。

由正面睇兩埲高聳嘅牆呈鑊耳咁嘅形狀，由側面睇就似個「凸」字，睇得出嗰時珠三角古居民嘅建築風格。當時嘅順德重有一種以蠔殼砌牆嘅居屋，而嗰頭間唔中亦都有啲用蠔殼代替青磚起嘅鑊耳屋－廣州海珠區嘅黃埔古港同小洲村就有啲咁嘅建築物。

圖庫
--

* 廣東花縣嘅資政大夫祠：每間屋屋頂嘅邊緣度都有對鑊耳凸咗出嚟。廣東花縣嘅資政大夫祠：每間屋屋頂嘅邊緣度都有對鑊耳凸咗出嚟。
* 廣州錦綸會館又係有對鑊耳。廣州錦綸會館又係有對鑊耳。
* 香港沙田嘅曾大屋；佢屋頂嗰度都有對鑊耳形嘅牆。香港沙田嘅曾大屋；佢屋頂嗰度都有對鑊耳形嘅牆。
* 佛山黃飛鴻紀念館佛山黃飛鴻紀念館
* 用蠔殼砌牆嘅鑊耳屋用蠔殼砌牆嘅鑊耳屋

睇埋
--

* 嶺南建築

攷
-

1. ↑  孟杰. (2017). 镬耳屋: 旧时光里的那抹弧度. 中华民居, (1), 12-23.
2. ↑  张甘霖, & 徐玉苗. (2011). 岭南锅耳屋艺术风格研究. 美术学报, (4), 80-85.
3. ↑  黄湘寒. (2016). 岭南建筑——锅耳屋. 少儿美术, (2), 36-36.
座標: 46°35′31.2″N 125°5′42.4″E﻿ / ﻿46.592000°N 125.095111°E﻿ / 46.592000; 125.095111

中華人民共和國 > 黑龍江省 > 大慶市 > 薩爾圖區 > **東風街道** 

**東風街道**（粵拼：dung1 fung1 gaai1 dou6）係中國黑龍江大慶薩爾圖嘅街道。喺基層政區改革之後，2013年由街道轉爲社區，原先下轄嘅社區轉曬爲居委會，兼且從原先嘅東風街道度析置出另外三個社區：綠園、格林、北辰。

東風社區位於東風新村政西街9號，面積6km²，東起經六街，西到經三街（緯二路以南到機場路），南接世紀大道，北接緯十一路，總人口兩萬戶、五萬兩千人，其中低保家庭112戶、192人。

北辰社區喺2013年7月成立，面積4.6km²，東到經三街，西到機場路，南到緯二路，北到安寧路，總人口9632戶、30584人，其中常住嘅有26933人，流動人口3651人，有131棟住樓，劃成45個網格。

綠園社區面積9.8km²，位於經九街同緯九街嘅交叉口，南起緯十一路，東到學偉大街，西到經三街，北到安寧路，總人口9032戶、25600人，其中60歲打上嘅老人有567人、殘疾嘅54人、低保戶4戶，下面有六個小區：學偉綠色家園、學偉鑫城、東方玫瑰園、蘭德湖壹號、福瑞家苑、廣源E3。

格林社區喺2013年4月成立，面積8.2km²，南到安寧路，北到奧林匹克路，東到學偉大街，西到機場路，有居民15347戶，有住樓345棟，劃成53個網格。

政區
--

原先嘅東風街道轄9個社區，改制之後，而家東風社區轄5個居委會，北辰社區轄3個居委會，綠園社區轄2個居委會，格林社區轄3個居委會。

* 原先嘅社區：新星、光大、義耕、慶東、東旭園、北辰、益民、綠園、格林
* 而家東風社區嘅居委會：新星、光大、義耕、慶東、東旭園
* 而家北辰社區嘅居委會：北辰、書香、益民
* 而家綠園社區嘅居委會：綠園、玫瑰園
* 而家格林社區嘅居委會：格林、唯美、香逸

攷
-

1. 1 2 3 4  〈東風社區〉. 薩爾圖區人民政府. 2014年5月13號. 喺2014年10月30號搵到.`{{cite web}}`: CS1 maint: url-status (link)
2. 1 2  〈2013年統計用區劃代碼和城鄉劃分代碼：東風街道〉. 中華人民共和國國家統計局. 喺2014年10月30號搵到.
3. 1 2  〈北辰社區〉. 薩爾圖區人民政府. 2014年5月13號. 喺2014年10月30號搵到.`{{cite web}}`: CS1 maint: url-status (link)
4. 1 2  〈綠園社區〉. 薩爾圖區人民政府. 2014年5月13號. 原著喺2016年3月5號歸檔. 喺2014年10月30號搵到.
5. 1 2  〈格林社區〉. 薩爾圖區人民政府. 2014年5月13號. 原著喺2014年6月4號歸檔. 喺2014年10月30號搵到.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| 睇 • 論 • 改 • 歷薩爾圖區政區 |
| --- |
|  |
| 行政隸屬：中華人民共和國黑龍江省大慶市 區府駐地：東安街道 |
|  |
| 街道 | 薩爾圖街道 | 鐵人街道 | 友誼街道 | 富強街道 | 擁軍街道 | 會戰街道 | 火炬街道 | 東風街道 | 東安街道 |
|  |
| 睇埋：黑龍江省鄉級以上政區一覽 |

 |
**黃楚標**（**Wong Cho Bau, Bill**）（男），係個中國大亨，身負中共政職（港區全國政協委員），户籍香港特別行政區。由於渠喺深圳商界成就顯赫，有傳媒畀咗「深圳王」同「深圳李嘉誠」等稱號過渠。

經歷
--

黃楚標係廣東潮陽人，3歲去香港定居，1960年代徙置區居民。中學三年級輟學，26歲同哥哥創業。

1980年代中國大陸改革開放之後，黃楚標喺1985年成立深圳特區東海集團，做地產同酒店等幾行。

2006年，發展航空業民營東海航空公司，做埋物流貨物運輸。

2011年入股玩香港數碼廣播，涉足香港新聞業。2012年，香港《新晚報》復刊，有傳聞指初步投資額達三億港紙，黃楚標係金主之一。

賄賂香港特首案件
--------

喺處理曾蔭權涉貪案期間，香港政府（執法傍司法部門）一直陳述黃楚標屬行賄方，而曾蔭權係對應嘅受賄者。由向外界公布嘅消息之中得知，官府只拈過黃一次——廉政公署去渠喺香港嘅屋企同辦公室攞文件，同向黃問話，黃揾來大狀來陪住兼保持緘默無錄口供，其後案件調查嘅多數日子，黃都身處大陸。與此同時，曾就被香港政府拉咗去審，後來有條罪告得入，重要坐監。香港政府自從同黃有上述接觸之後，就案件一直齋郁曾，唔揩黃（甚至無列作證人或被告）。即使喺曾係罪犯嗰段長時間（初頭定罪同後來上訴得直罪名甩澌之間），黃喺中共同香港嘅官商職務一樣無受影響。政府重罰受賄者而唔多打攪行賄者嘅奇怪做法，令傳媒疑惑。

選舉經歷
----

喺2021年9月，佢成為香港特别行政區選舉委員會委員(港區全國政協委員)。

獎項
--

* 香港城市大學榮譽院士（2011年）

睇埋
--

* 香港教育工作者聯會黃楚標中學
* 香港教育工作者聯會黃楚標學校

攷
-

1. ↑  〈结束乱象、改善民生、发展经济——港区代表委员持续发声支持完善香港选举制度-新华网〉. *www.xinhuanet.com*. 喺2021-05-01搵到.
2. ↑  〈隔牆有耳：黃楚標密謀買起《新晚報》 - 李八方 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-12-12. 喺2021-05-11搵到.
3. ↑  〈趕在立會選戰前發行免費報 《新晚報》復刊為左派催票 ｜ 蘋果日報〉. 《Apple Daily 蘋果日報》 (香港中文). 原著喺2021-06-22歸檔. 喺2021-05-11搵到.
4. ↑  〈曾蔭權涉貪案 為何沒傳召關鍵人物黃楚標？ - 香港經濟日報 - TOPick - 新聞 - 法庭〉. *topick.hket.com*. 原先內容歸檔喺2021-05-01. 喺2021-05-01搵到.
5. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
6. ↑  〈城大頒授榮譽院士銜予四位傑出人士〉 (新聞稿) (繁體中文). 香港城市大學. 2011年9月22號. 原先內容歸檔喺2020年3月15號. 喺2020年3月12號搵到.
7. ↑  〈榮譽院士黃楚標先生〉 (PDF) (繁體中文). 香港城市大學. 原先內容歸檔 (PDF)喺2020年3月15號. 喺2020年3月12號搵到.

出面網頁
----

* 顧問 | Advisors—顧問 2019－2021，民主建港協進聯盟
馬豪海灘（2014年）
**馬豪海灘**（粵拼：maa5 hou4 hoi2 taan1；荷蘭文：**Maho Beach**）係荷蘭王國一著名海灘，喺加勒比面向荷蘭一邊嘅聖馬田島入面。呢個海灘係因為俾外人嗌佢做世界上最崖广嘅海灘而出名。

世界上最崖广嘅海灘
---------

喺馬豪海灘隔籬嘅機場跑道邊，有好多嚿警告牌警告當地啲遊客唔好行埋去機場跑道附近嘅海邊玩水或睇飛機，以免出現重傷或死亡意外。
喺朱麗安娜公主國際機場嘅10號跑道附近，睇到嘅飛機係咁大嘅。
內文：朱麗安娜公主國際機場
佢之所以話佢做世界上最崖广嘅海灘，係因爲個海灘隔籬冇幾遠就係朱麗安娜公主國際機場，亦係世界上最崖广嘅機場。由於個機場啲飛機成日往返10號跑道出入，加上佢嘅10號跑道淨得2.18km長，比香港前啟德機場嘅13/31跑道重要短1.21km，所以好多時發現去到聖馬田島啲航班，都要提早喺海灘最㞘位降落。所以好多時喺海灘一帶啲旅客玩時，都見到有好大部飛機上落。睇到嘅飛機嗮士比喺啟德機場上落啲飛機重要大1.5倍。喺機場附近同周邊啲酒店，好多時啲廣播都有大聲放住朱麗安娜公主國際機場個10號跑道幾時有航班上落，嗌人提早做好準備離開。喺機場跑道附近亦有嚿警告牌嗌啲人唔好行埋去，費事俾飛機噴射出啲強勁氣流將人衝擊到海灘以外成百米嘅地方。雖然有噉嘅警告，但亦吸引咗全球各地鍾意極限刺激嘅滑浪、風帆拍檔同埋好奇人士過嚟睇下究竟。

攷
-

1. ↑  PJIAE bedrijfsinformatie (2007)

連出去
---

|  |  |
| --- | --- |
|  | 維基同享有多媒體嘅嘢：**Maho Beach** |

* Maho Beach Photo Gallery
| How to read a taxoboxHow to read a taxobox**馬蹄** |
| --- |
| 馬蹄嘅球莖馬蹄嘅球莖 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 禾本目 Poales |
|
|
|
|
|
|
|
|
| 科 | 莎草科 Cyperaceae |
|
|
|
|
|
| 屬 | 馬蹄屬 *Eleocharis* |
|
|
|
|
|
|
|
| 種 | **馬蹄 *E. dulcis*** |
|

 |
|
| 二元學名 |
| ***Eleocharis dulcis***(Burm. f.) Trin. ex Hensch. |
|
|
|
|
|
|
|
|
|
|
|
|
|
|
|

**馬蹄**（粵拼：maa5 tai4\*2；英文：Chinese water chestnut，學名：*Eleocharis dulcis*），又叫「水栗」、「芍」、「烏芋」，係一種莎草科荸薺屬嘅水生草本植物。球莖為水菓。

名
-

馬蹄球莖，即係用來食嗰橛，其實唔多似馬嘅蹄。「馬蹄」兩個字，可能只係假借字，用來寫一個古百越語殘留響粵語嘅一個詞。

形態
--

馬蹄嘅球莖

馬蹄係多年生水生草本植物，球莖扁圓形，表面平滑，熟咗會變深栗色或者棗紅色，有3-5個圈嘅紋。

分佈
--

原產地係印度，響中國就主要生喺江蘇、安徽、浙江、廣東、廣西、湖南呢啲低窪地區。

用途
--

馬蹄又爽又甜，營養豐富，含蛋白質、脂肪、粗纖維、胡蘿蔔素、維他命B、維他命C、鐵質、鈣質同碳水化合物。馬蹄可以煮來食，又可製成馬蹄粉，用來整馬蹄糕。馬蹄可以生食，但要切走嗮啲皮，因為馬蹄可能有薑片蟲卵響裏面。

出面網頁
----

|  |  |
| --- | --- |
|  | 維基同享有多媒體嘅嘢： **馬蹄** |


|  |  |
| --- | --- |
|  | 維基辭典有呢個詞嘅解釋：**馬蹄** |

* 趙生健康網：76) 馬碲
* 荸薺 藥用植物圖像數據庫 (香港浸會大學中醫藥學院)
**細胞週期**（sai3 bau1 zau1 kei4，英文：cell cycle），係指細胞分裂嘅真核細胞可以由有絲分裂完咗之後生長，再到下一次分裂嘅過程。細胞週期嘅長短唔定，要睇細胞嘅種類同埋環境。細胞週期分咗做間期同埋有絲分裂，有絲分裂入面可以細分做「細胞核分裂」（nuclear division）同埋「細胞質分裂」（cytoplasm division），而「細胞核分裂」可以再細分做5個階段，分別係：前期（Prophase）、前中期（Prometaphase）、中期（Metaphase）、後期（Anaphase）同埋末期（Telophase）。

| 狀態 | 階段 | 縮寫 | 描述 |
| --- | --- | --- | --- |
| 休息 | G0期（英文：G0 phase） | **G0** | 細胞離開週期，停止分裂嘅階段。 |
| 間期 | G1期 | **G1** | 細胞生長緊。 |
| S期 | **S** | DNA複製發生喺呢度。 |
| G2期 | **G2** | 喺DNA合成完但係又未做有絲分裂嗰陣，細胞會繼續生長。 |
| 細胞分裂 | 有絲分裂 | **M** | 細胞唔再生長，慢慢分做兩個子細胞。 |

攷
-

1. ↑  Wang JD, Levin PA (November 2009). "Metabolism, cell growth and the bacterial cell cycle". *Nature Reviews. Microbiology*. **7** (11): 822–7. doi:10.1038/nrmicro2202. PMC 2887316. PMID 19806155.
1881 Heritage
**1881 Heritage**，前身係香港水警總部，喺香港九龍油尖旺區尖沙咀廣東道2號A，1884年至1996年期間係水警總區總部，1994年成為香港法定古蹟。

2003年，港府推出發展前水警總部文物旅遊計劃，邀請私人發展商以招標形式去保存、修復同發展呢個歷史地段。之後由長江實業地產有限公司發展，改建成為匯聚國際級購物商場、飲食娛樂同酒店於一身嘅特色建築物。2019年5月，1881 Heritage入面嘅酒店由李澤楷私人投資嘅富衛集團承租，同時改名做富衛1881公館。

簡介
--

「1881」雲集多間國際品牌名店、時尚食府、古蹟酒店、同埋一個以古蹟為主題嘅展覽館，裏面嘅商舖、酒店同飲食設施總面積達到13萬呎。「1881」附近有香港文化中心、香港太空館、香港藝術館同尖沙咀鐘樓等地標建築物，亦都近住九龍公園、港鐵尖沙咀同尖東站、天星小輪同巴士總站，交通四通八達。「1881」建築極具特色，既有大型廣場，亦有百年古樹，配合夜晚特別嘅燈光設計，凸顯「1881」高貴不凡嘅氣勢。

背景
--

「1881」而家嘅位置由1880年代開始直至1996年，除咗第二次世界大戰時期之外，一直都係香港水警總部。項目主要由五幢建築組成，包括前水警總部主樓、前馬廐、前時間球塔、舊九龍消防局同舊九龍消防局宿舍。根據《古物及古蹟條例》，項目喺1994年列為法定古蹟（除咗舊九龍消防局主樓），極具歷史意義，所以發展商特別將佢嘅名改做「1881 Heritage」，以凸顯呢度嘅歷史價值同發展商對重新為古蹟文物注入新元素嘅使命。

改建過程
----

喺歷時6年嘅改建過程當中，設計師首要嘅任務係保留古蹟原貌，同埋加入新功能，呢個亦係整個項目最艱巨嘅地方。例如以前嘅防空洞，而家保留同復修作為通往展覽廳嘅通道，畀市民可一睹防空洞嘅真貌；為保留原址嘅古樹，特別邀請有關專家為大樹做評估、結構性修剪、日常護理同除蟲等工作。另外，為保留前水警總部嘅特色，以前用嚟向港口船隻報時嘅時間球塔亦會重新啟動；而喺廣場嘅地面亦特別鋪砌香港航海圖同子午線，以彰顯香港超過一百年作為經商港口嘅偉大使命。

1881古蹟
------

「時間球塔」
最初叫做時間球塔，每日朝早由人手懸掛時間球喺塔頂，下晝1點除落嚟（除咗禮拜日同公眾假期），畀港口嘅船隻喺望到時間球除落嚟嘅時候，就可調校經線儀（航海天文鐘）。時間球塔旁係一支颱風訊號杆，用嚟懸掛颱風訊號之用。強風襲港嘅時候亦會發射颱風槍︰響槍一聲代表有強風逐漸移近，兩聲表示正有颱風吹襲，三聲就表示預計風向會有所轉變。響20世紀初，時間球搬咗去訊號山，從此結束咗時間球塔嘅歷史使命。

「馬廐」
馬廐仍然保留舊式木門。

「鴿舍」
鴿舍喺前水警總部嘅主樓外牆，相傳喺19世紀，信鴿係當時水警總部同海上水警船艇之間傳遞資訊嘅工具。

「壁爐」
前水警總部裏面原有嘅鑄鐵壁爐，上面有精細鑄花圖案。

刻有「印度警察」嘅門楣
香港水警喺1841年成立，部隊成員由唔同國籍人士組成，包括歐洲籍、中國籍同印度籍。

「槍房保安窗戶」
水警警員透過槍房嘅保安窗戶交收槍械，以配合保安程序。

「地板門」
主樓地下嘅木地板同地面保持一定距離，令到個到有足夠嘅通風，所以設有地板門通向地下嘅維修同通風空間。

「監牢」
前水警總部原有三間監牢，全部都保留低，並擁有超過一百年嘅歷史。

「煤氣燈」
前水警總部原有三盞煤氣燈，全部都保留低。

「炮台」
喺前水警總部西北草坪一角，原本裝置咗一部三磅哈乞開斯式速射炮。但係喺1961年，呢個炮台同怡和嘅午炮互相對調，直至1996年呢個舊午炮被轉送到西灣河嘅新水警總部。而家喺草坪上嘅炮台係專程由外地買返嚟相同型號嘅炮台。

「花崗石護土牆」
原本沿廣東道嘅花崗石護土牆因應政府計劃嘅廣東道擴建工程而被拆除，原有護土牆每一石塊經仔細拆下同編號後，而家重置喺九龍公園徑嘅護土牆。

參考
--

1. ↑  〈古物古蹟辦事處-前香港水警總部〉. 原著喺2007年8月29號歸檔. 喺2017年8月1號搵到.

出面網頁
----

* 1881官方網頁
廣州嘅回民飯店
**廣州回民飯店**（粵拼：gwong2 zau1 wui4 man4 fan6 dim3），之前嗌過**廣州市五羊回民飯店**（gwong2 zau1 si5 ng5 joeng4 wui4 man4 fan6 dim3）；佢係中國廣東省廣州市嘅其中一間清真飯店。喺越秀區中山六路嘅人民中路口嗰度。佢係家吓成個廣州市入面，最早嘅一間以伊斯蘭教徒為主嘅飯店。

史
-

其實呢間嘢之前係一間清眞嘅食堂。不過喺1956年5月11號，嗰時為咗照顧廣州市同埋全國各地嘅穆斯林佬，重有回族等少數民族落咗嚟廣州嗰度開工。之前以清眞食堂為主嘅飯店，就喺嗰日開張。嗰時廣州市嘅市長——孫樂宜、越秀區副區長——馬景廉，就負責開始搞剪綵儀式。而營業方面，主要喺清眞食品範圍入面搞。到咗1959年8月就唔好彩，間回民飯店棟樓俾政府話咗係「三級危樓」先至搬咗佢中山五路嘅占無閣茶樓嗰度，之後一齊合併重改咗名嗌「回民飯店」嘅同時，接收咗中山五路嘅薩唐記分舖。喺1964年4月11號又搬到北京路嘅聚寶海鮮酒家嗰邊繼續搞，重收返回民冰室添。一直到1975年10月12號先至搬返嚟中山六路325號嗰度一直開舖到而家。不過喺1993年4月嗰陣，香港方面出咗700萬蚊港紙嚟幫間飯店搞全面裝修，而裝修工程去到1994年1月28號先至重新開業，嗰時重改咗名嗌「廣州市五羊回民飯店」。結果呢間酒樓就變咗成個廣州市入面，第一間穗港合資經營嘅清眞飯店。不過花無百日紅，就喺2000年5月31號，由於穗港雙方停止合作業務，搞到飯店執咗笠。而2000年7月2號，之前做過廣州市副市長嘅人——王守初，佢頂住壓力，要求回民飯店喺2000年10月1號之前重新裝修改造，重恢復返營業。後嚟到咗嗰年9月26號先至恢復復業。

特色
--

呢間嘢同其它清眞嘅食肆唔一樣，佢整嘅係粵式清眞菜。而飯市就分成主食同菜兩大類，簡直同廣州市入面嘅其它飯店唔一樣。呢間嘢重係成個廣州市入面，最早嘅清眞飯店。

出面網頁
----

* 羊城晚報網站（金羊網）：广州市回民饭店
* 丁丁網上的回民飯店
十六浦米高積遜珍品廊
**十六浦米高積遜珍品廊**（英文：**MJ Gallery at Ponte 16**，簡稱做**米高積遜珍品廊**、**MJ珍品廊**），係亞洲第一個、全球第二個以米高積臣為題嘅永久展覽場所，位於澳門嘅港火頭船街同巴素打爾古街12A號至20號碼頭澳門十六浦度假村二樓。

史
-

身兼實德環球副主席嘅澳門十六浦度假村行政副總裁馬浩文響2009年11月喺朱利安拍賣行買咗米高積臣響1983年唱片公司Motown嘅25週年電視特輯演出嗰陣戴嘅萊茵水晶石手套同米高積臣親筆簽名《Bad》嘅美國唱片業協會白金唱片獎等等嘅合共10件遺物；當時，呢尐拍賣品連同響其他拍賣會上面買到嘅米高積臣遺物，計劃擺響澳門十六浦度假村嘅一個珍品廊，向外展出。

十六浦米高積遜珍品廊響2010年2月頭由澳門社會文化司司長張裕、澳門旅遊局局長安棟樑、澳門十六浦度假村主席蘇樹輝等等主持開幕儀式，成為亞洲區第一個、全球第二個以米高·積遜為主題嘅永久展覽場所；喺開幕當日，有一隻模仿萊茵水晶石手套嘅手套送咗畀參觀人土。

十六浦米高積遜珍品廊喺同一個月18號搞咗個拍賣試戴白色萊茵水晶石手套嘅機會嘅慈善活動，由伯明翰環球控股主席楊家誠以10萬港元投得。十六浦米高積遜珍品廊又響同一年嘅9月至到10月聯同新世界百貨，響北京、上海等等嘅五個城市主辦《巨星珍品中國巡迴展》，又借出白色萊茵水晶石手套做展覽。

設施
--

十六浦米高積遜珍品廊嘅面積超過4,000平方米，場館可以響一個鐘容納大約200人；珍品廊主要分為四個部分，分別係時光隧道、主要展覽區、Billie Jean佈景同埋十六浦禮品廊。

參考
--

1. ↑  〈澳門經營酒店　兼辦賭船旅遊〉 (繁體中文). 成報. 2009-11-23. p. A02.
2. ↑  〈十六浦280萬投得MJ白手套 打造米高積遜歌迷亞洲聚腳點〉 (繁體中文). 新華澳報. 2009-11-23. p. 02.
3. ↑  〈逾百件巨星珍品澳門十六浦展出〉 (繁體中文). 大公報. 2010-04-21. p. C05.
4. ↑  〈十六浦籌辦米高積遜珍品廊〉 (繁體中文). 市民日報. 2009-12-14. p. P01.
5. ↑  〈水晶手套 Thriller喪屍衫 MJ珍品展料掀狂熱〉 (繁體中文). 澳門日報. 2009-12-14. p. C01.
6. 1 2  〈提案3 參觀最新米高積遜珍品廊〉 (繁體中文). U Magazine - Travel. 2010-02-12. p. 076.
7. ↑  〈明年二月一日開放適逢酒店成立兩周年 十六浦建米高積遜藝術廊〉 (繁體中文). 華僑報. 2009-12-14. p. 14.
8. ↑  〈澳門樂遊 MJ珍藏品曝光〉 (繁體中文). 頭條日報. 2010-02-01. p. P47.
9. ↑  〈為澳旅遊業增新元素 吸引海內外人士到訪 十六浦米高積遜珍品廊開幕〉 (繁體中文). 市民日報. 2010-02-02. p. P01.
10. ↑  〈十六浦締傳奇亞洲首設MJ展館〉 (繁體中文). 市民日報. 2010-02-02. p. P01.
11. ↑  〈仿帽手套夠珍稀 變身MJ滿場飛賭王近況被追問何太笑說好精神〉 (繁體中文). 澳門日報. 2010-02-02. p. B01.
12. ↑  〈楊家誠投得MJ手套試戴　10萬善款捐澳門特殊奧運會〉 (繁體中文). 成報. 2011-02-18. p. A11.
13. ↑  〈新世界百貨澳門十六浦 巨星珍品中國巡迴展北京揭幕〉 (繁體中文). 市民日報. 2011-09-09. p. P04.
14. ↑  〈MJ珍品坐鎮十六浦　四姨太戴A貨手套朝聖〉 (繁體中文). 蘋果日報. 2010-02-03. p. C17.
15. ↑  *MJ Gallery at Ponte 16* (英文). 澳門: 澳門十六浦度假村. 2010.
**廣州地王廣場**（粵拼：gwong2 zau1 dei6 wong4 gwong2 coeng4）
，規劃同施工嗰時叫**雅仕廣場**（ngaa5 si6 gwong2 coeng4），係中國廣東省廣州市嘅一間地下商場，喺越秀區嘅較場西路，東較場嘅3號門附近嗰度。佢係廣州地鐵公司喺起緊1號綫嗰陣，順手一齊搞埋嘅一間商場。其中，廣東電視台體育頻道嘅《超級遊戲》節目就喺呢度入面影。呢間廣場喺1995年開始喐手起，一直到2002年中先至起好，2003年6月開業。

呢間地下商場喺白天嗰陣，係一個運動嘅場所。到咗晚黑就變成情侶拍拖嘅地區。

廣場施工 搞足8年
---------

喺1995年，嗰時嘅廣州雅仕投資發展有限公司同廣東省體育局一齊合作，搞咗雅仕廣場嘅30年商場經營權，重搞咗招商，後嚟搞咗三年嘅拆遷同報建、規劃等一系列合作，1998年正式開始喐手起，但係挖咗個大窿之後就冇再繼續喐手。

由於嗰時佢哋冇乜錢，到咗2000年，雅仕公司又同私人一齊合作，搞咗間「廣州宇冠實業發展有限公司」嚟繼續搞呢間嘢，結果廣場改名做而家嘅「地王廣場」，嗰時有咗呢個專案嘅雅仕公司法人代表陳某，雖然佢重係新公司嘅法人代表，但股份已經跌到得返50%到。後嚟經過調查，原嚟宇冠公司法人代表陳某就話一齊合作搞地王廣場專案，向唔少公司同私人一齊吹水話合股投資嚟搞呢個項目，要丼1億蚊到嘅資金落去。不過佢哋重新繼續喐手起呢間嘢，搞咗3層樓嘅地下室之後就停手。有好多投資者睇到佢哋嘅資金已經俾陳某攞咗去第度用。

2002年4月，陳某又同深圳商業銀行嘅桂園支行、深圳市菲利興投資有限公司一齊搞咗間廣州桂鑫實業有限公司，從而開發地王廣場專案，而桂園支行行長就做咗桂鑫公司嘅董事長，而陳某嗰時嘅股份已經跌到得返10%。好多嗰年俾佢氹咗落搭嘅債權人以為有返希望，就過去鬧桂鑫公司，希望可以還錢，點知桂鑫公司話唔制，重話由於債權人嘅債務係陳某向各債權人借返嚟，嗰時係未有桂鑫公司就出現咗，所以公司唔可以孭爾單飛，而係嗌陳某孭。

最後呢間廣場冇影響到喺2003年6月份嘅開業。喺開業初時嘅生意好差，直到流行前線同地王廣場連通咗之後先至有主力店入嚟呢度搞。

主要活動
----

每逢禮拜或節假日，廣場負三層會定期 舉辦各種嘅主題活動

攷
-

* 广州地王广场 品牌世家
* 聚焦：地王广场爆出惊人内幕 南方网（转自羊城晚报） 2003-05-28

註
-

1. ↑  广州地王广场 2013十周年推广巡礼
2. ↑  【广州名片·休闲地标系列】 第049期 较场西路 千年阅兵场，今日旺商都 互聯網檔案館嘅歸檔，歸檔日期2016年3月5號，. 廣州圖書館